Šta je građanima Srbije za sada potrebno za put u Grčku? - 24vesti\nNakon što je zvanična Atina juče otvorila granicu očekuje se rast interesovanja srpskih turista\nIako od juče državljanima Srbije koji su vakcinisani ili su uradili PCR test, Grčka dozvoljava ulazak u tu zemlju, samo neznatan broj naših sunarodnika je prešao njenu granicu a masovniji odlazak srpskih turista ka toj destinaciji može se očekivati tek nakon zvaničnog starta letnje sezone, koji je najavljen za 14. maj.\nU ovom trenutku u Grčku su stigli ili su se ka njoj uputili državljani Srbije koji u toj zemlji imaju nekretnine.\nBez obzira što su srpski turisti željni svoje omiljene morske destinacije, Aleksandar Seničić, direktor Nacionalne asocijacije turističkih agencija Srbije (Juta), ne očekuje da će se oni u većoj meri opredeliti za posetu toj zemlji tokom skorašnjih prvomajskih i uskršnjih praznika jer u ovom trenutku još uvek ne mogu da računaju na sve one sadržaje na koje su u njoj navikli.\n– U Grčkoj su još uvek na snazi epidemiološke mere u cilju suzbijanja korona virusa. Njihovo postepeno popuštanje se očekuje tek od sredine sedmice. Jedna od mera je da se turistima koji borave u Grčkoj ne dozvoljava da se kreću između gradova. To je glavni faktor koji će demoralisati naše građane da se masovnije upute ka Grčkoj već u ovom trenutku. Situacija će se promeniti kada se ta mera ukine, a najavljeno je da će se to desiti od 14. maja kada se zvanično otvara sezona. Tada možemo da očekujemo da srpski turisti organizovano krenu ka Grčkoj – objašnjava naš sagovornik.\nPrema njegovim rečima, tada bi trebalo da stupi na snagu i dodatna pogodnost za turiste iz Srbije jer će mogućnost za ulazak u zemlju pored potvrde o vakcinaciji i PCR testa predstavljati i brzi testovi koji će se raditi na granici.\nPrema njegovim rečima, još je uvek rano govoriti da li će se srpski turisti u većoj meri uputiti ka Grčkoj u toku juna jer se zbog epidemiološke situacije stvari stalno menjaju ali da postoji veliko interesovanje naših građana za letovanje u toj zemlji.\n– Za turističke agencije je važno što je Grčka otvorila svoje granice i tako našim turistima omogućila letovanje na toj destinaciji. Ohrabruje što interesovanja ima. Ako bi uspele da ostvare 40 do 50 odsto aranžmana od uobičajene cifre koja se zabeleži u letnjoj sezoni takav rezultat bio bio veoma značajan za opstanak turističkih agencija u Srbiji – navodi Seničić.\nVlasnik turističke agencije „Belvi travel“ Milan Lainović kaže za Danas da se prvi organizovani transport srpskih turista autobusima preko agencija može očekivati od 20. maja.\n– Optimalno je da do toga dođe za mesec dana, kako bi u međuvremenu agencije mogle da pripreme sve što je potrebno za odlazak naših turista na željene destinacije u Grčkoj. Ako sve krene kako treba možemo da očekujemo da će u šestom mesecu u toku predsezone dosta srpskih turista krenuti ka Grčkoj, a da je to zaista i tako u prilog govori podatak da su agencije u značajnoj meri popunile svoje kapacitete u predsezoni i organizovani avionski transport turista ka Grčkoj počeće od 15. juna – ističe Lainović.\nKada je reč o prodaji aranžmana turističke agencije najavljuju početak prodaje od sledeće sedmice, jer zbog pandemije korona virusa još ima nedoumica oko broja putnika u autobusu a i problema zbog visoke cene PCR testa, koji košta 9.000 dinara.\nTuristima iz Srbije bi značila mogućnost da se umesto PCR testa uvede brzi antigenski test koji je dosta jeftiniji i košta 3.500 dinara. Za odlazak u Grčku u ovom trenutku je neophodno 24 sata pre putovanja popuniti formular sa traženim podacima.\nNakon otvaranja granice za Srbe prema Grčkoj, a preko prelaza u Bugarskoj sa graničnog prelaza Gradina, potvrdili su za Danas da nema većeg priliva vozila sa smerom ka letovalištima u Grčkoj.\nNa graničnom prelazu kažu, da „za srpske turiste važe propisi iz bilateralnog sporazuma između Srbije i Grčke“, što znači da se priznaju sve potvrde o vakcinaciji bilo kojom vakcinom, PCR testovi ne stariji od 72 sata, kao i antigenski. Deca do 10 godina, koja putuju sa roditeljima nemaju obavezu testiranja.\n– To su pravila koja za sada važe, uz moguće promene u skladu sa epidemiološkom situacijom, koju poštuju i kolege u Bugarskoj – potvrđeno je Danasu na graničnom prelazu Gradina između Srbije i Bugarske.\nNa graničnom prelazu Preševo za sada nema putnika prema Grčkoj, jer kako predviđa Sporazum dva ministarstva granični prelaz Evzoni između Severne Makedonije i Grčke, za srpske i makedonske turiste biće u skladu sa epidemiološkom situacijom otvoren sredinom maja.\nU srpskoj graničnoj policiji sa Severnom Makedonijom u Preševu, za Danas je rečeno da „za sada važe pravila koja se mogu menjati iz dana u dana i da neće biti konkretnih informacija osim na dan kada se krene na putovanje a nakon otvaranja prelaza Evozni koji vodi ka Solunu i letovalištima u severnoj Grčkoj“.\nI dalje bez rezervacija za Grčku na jugu Srbije\nViše od deset agencija u Vranju, centralnoj opštini juga Srbije je i dalje zatvoreno već godinu dana. Većina njih aranžmane za severni deo Grčke prodaje kroz aranžmane sa većim agencijama iz Leskovca, Niša i Beograda u usluge sub agenture. U Vranju još uvek nema konkretnih ponuda za letovanje u omiljenim letovalištima „južnjaka“ kao što su Paralija, Stavros i Asprovalta.\nVažni čarter letovi za Atinu i Krit\n– Očekujemo da ovoga leta u turističkoj sezoni budu otvorene avionske linije na relaciji Niš – Solun – Iraklion, kako bi smanjili troškove za sve turiste koji dolaze na Krit, kao omiljenu destinaciju. Verujem da će to biti realizovano, u skladu sa merama koje propišu dve vlade – kaže za Danas Niko Apostulidi, vlasnik turističke agencije iz Soluna.\nBugarska još interesantnija\n– Letovanje na Crnom moru, može biti još interesantnije u odnosu na tradicionalnu Grčku koja zanima turiste sa juga Srbije. Očekujemo niže cene za dvadesetak procenata u odnosu na skok koji se očekuje u Grčkoj – objašnjavaju vranjski prodavci turističkih aranžmana, koji čekaju dalju „relaksaciju epidemioloških mera“, odbijajući da javno o tome govore.\nSamostalni sindikat: Ministarstvo odbrane gluvo na probleme u fabrici…\nO izgradnji rudnika potrebna nezavisna analiza\nKrkobabić sa Hočevarom: Država da pomogne mladima da ostanu…\nMihajlović o rudniku litijuma: ŽIVOTNA SREDINA KLJUČNA I U…\nDAĆE BOG DA BUDĆNOST OSVOJI ABA LIGU: Trener Mornara izjavom uzburkao strasti...\nTARA POPILA CELU TABLU SEDATIVA ZBOG REPEROVE ŽENE! Simova divlja i plače, a...\nSRBIN HVALIO HRVATA! Jokić: Bogdanović je fantastičan, igra na vrhunskom...\nKOZARSKA DUBICA: Počeo sastanak Vučića sa načelnicima četiri opštine\nU ponedeljak stiže 16.000 dinara: Isplata pola minimalca za milion radnika\nTEŠKA NESREĆA U NOVOM SADU: Ženu pregazio auto, umrla je zarobljena ispod...\nIMUNIZUJMO SE SVI: Mobilni punkt za vakcinaciju danas na Adi Ciganliji\nVUČIĆ STIGAO U KOZARSKU DUBICU U toku sastanak sa predstavnicima Srpske i...\nMAREJ OTKRIO PLANOVE NOVAKA: Najbolji teniser sveta ipak igra u Rimu?!\nTEŠKA NESREĆA KOD UŽICA Žena stradala na licu mesta, dve osobe povređene\nOPASANA VELIKIM ZIDINAMA, ČUVAJU JE OGROMNI PSI: Veljko Ražnatović otkrio...\nPOŽAR U CENTRU NIŠA Izgorela dva stana, vatrogasci u KORPI spuštali ljude...\nNEMA ZA HLEB: Majka Tare Simov moli kćerku za novac – Izbacili su me iz...\nZOROM U NEDELJU MAJSKI TEMPERATURNI PREVRAT: Sutra ujutru i od MINUS 3 do NULA...\nNobelovac Peter Handke nagrađen u Banjaluci\nOLIMPIJSKE IGRE U TOKIJU SVE IZVESNIJE: Odluka o broju gledalaca pred početak...\nKuća u Titelu OPASANA VISOKIM ZIDOVIMA, U DVORIŠTU PSI Veljko i Bogdana žive...\nDONČIĆ NASTAVLJA DA RUŠI GRANICE: Luka još jednom ušao u NBA anale VIDEO


PORUKA PREDSEDNIKA SRBIJE SVIM GRAĐANIMA! "Sutra je važan i najlepši dan za Srbiju!" (FOTO) | Happy BSC portal\nPORUKA PREDSEDNIKA SRBIJE SVIM GRAĐANIMA! "Sutra je važan i najlepši dan za Srbiju!" (FOTO)\nPuštanje u saobraćaj istočnog kraka Koridora 10.\nSutra je važan i najlepši dan za Srbiju! Puštanjem u saobraćaj istočnog kraka Koridora 10 biće završena izgradnja kompletnog drumskog Koridora 10 kroz Srbiju, objavio je večeras predsednik Srbije Aleksandar Vučić na svom Instagram nalogu "buducnostsrbijeav".


Vatrena stihija u Hercegovini ne jenjava – Informer\nPožari u BiH gutaju sve pred sobom pa je tako u vatrenoj stihiji vikendicu izgubio F.P. iz zvorničkog naselja Sveti Stefan, dok su u selu Grdeši, na području Trebinja, izgorjeli napuštena kuća i pomoćni objekat.\nVatra, koja danima bukti na planini Prenj, prijeti da zahvati selo Glogošnica, kraj Jablanice. U tamošnjoj Civilnoj zaštiti kažu da su se vatrogascima na terenu pridružili i mještani, koji pokušavaju da odbrane kuće, a poslat je i zahtjev Oružanim snagama (OS) BiH, kako bi stigla i pomoć helikoptera.\nMještani javljaju da je vatra nadomak sela i da čekaju da se spusti u ravnicu kako bi je gasili, s obzirom na to da je plamen trenutno na veoma strmom terenu s kojeg prijete i odroni.\n“Ne vidimo u kakvom je stanju plato Prenja, jer je nepristupačan, ali vatra se nevjerovatnom brzinom širi prema selu. Svim silama pokušavamo da je zaustavimo, ali ovoliki obim i požarnu liniju teško je kontrolisati. Još nemamo informaciju od OS BiH. Naše je da se borimo, ali ne znamo do kada ćemo moći to da činimo tijelima“, kazao je “Nezavisnim” Omer Nezirić, pomoćnik opštinskog načelnika za civilnu zaštitu.\nKako je trenutno najteža situacija na ovom području, a vatru na Rujištu kod Mostara vatrogasci i ruski helikopter tek su stavili pod kontrolu, Sadik Ahmetović, ministar bezbjednosti BiH, zatražio je danas i pomoć iz Turske.\nStanje na požarištima u istočnoj Hercegovini danas je bilo stabilnije jer je dio požarišta pod kontrolom. U trebinjskom naselju Tini oko podneva izbio je požar u neposrednoj blizini zgrada i tekstilnog preduzeća “Novoteks”, ali je brzom intervencijom policije i vatrogasaca ugašen.\n“Srećom, lokalizovani su požari koji su na ovaj lokalitet prelazili s teritorije Crne Gore. Trenutno se čuvaju požarišta kako vatra ponovo ne bi buknula. Ruski helikopter još nije stigao jer je raspoređen oko Mostara i ne znamo kada će i da li će stići u Trebinje. Znam samo da je trenutno najkritičnije u Konjicu i Jablanici“, kazao je Milimir Doder, direktor Republičke uprave Civilne zaštite RS.\nMiodrag Batinić, komandir Vatrogasne jedinice Trebinje, kaže da je i dalje aktivan požar na Trebinjskim brdima, ali da na tom području djeluje helikopter OS koji je mnogo pomogao.\n“I požarišta na području sela Grmljani, Sedlari i Diklići su pod kontrolom jer se smirio i jak vjetar koji je rasplamsavao i raznosio vatru“, dodaje Batinić.\nIstovremeno, jedan krak požara u rejonu Kačanj, u opštini Bileća, stavljen je pod kontrolu, dok se drugi od sela Davidovića spušta prema selu Fatnici u nepristupačnom terenu. I požar iz bilećkog sela Mirilovići spušta se do Viduša, gdje je teren, takođe, nepristupačan.\nU protekla 24 sata na području Federacije registrirana 74 krivična djela


Od 3. januara na KiM samo uz dokaz o primljene dve doze vakcine | Happy BSC portal\nTo je predviđeno novim merama protiv korona virusa, koje je u utorak usvojila vlada privremenih prištinskih institucija, prenose mediji.\nDo 3. januara, ulazak na teritoriju KiM dozvojen je osobama koje imaju dokaz o primljene dve doze vakcine ili imaju jednu dozu vakcine i negativan PCR test, koji nije stariji od 48 časova ili jednu dozu vakcine i dokaz da su preležali korona virus.\nNove mere, usvojene na sednici održanoj elekstronskim putem, predviđaju i da sve osobe koje koriste javni prevoz moraju da poseduju sertifikat o potpunoj vakcinaciji protiv korona virusa.\nPrema odluci vlade u Prištini javni prevoz mogu da koriste i putnici koji su primili samo prvu dozu vakcine, ali pod uslovom da imaju i negativan PCR test.\n- Čak i oni koji imaju dokaze da su preležali korona virus moraju da buidu vakcinisani barem jednom dozom da bi putovali gradskim autobusom - navode iz vlade privremenih prištinskih institucija.\nJedna od glavnih mera koja ostaje na snazi je ograničenje saobraćaja od ponoći do 5:00 casova, dok će ugostiteljski objekti raditi do 23 casa, a predviđeno je i da se muzika u lokalima gasi u 21:30.\nU obrazloženju vlade navodi se da su nove mere uvedene zbog novog omikron soja korona virusa.\nUROŠ ŠUVAKOVIĆ ZA TV HAPPY: Vrhunac Mrkonjićevog patriotskog delovanja je obnova zemlje.


I Sombor i Lozničani su imali pobede u prvom kolu, a oba tima su veoma ambiciozno započela takmičenje.\nNa kraju, rezultat je bio 14:8 za Sombor i veliko slavlje, kluba kojeg predvodi trener Stojan Knežević.\nGosti iz Loznice u svojim redovima imaju najmlađi tim u čitavom regionu, kada su seniorska takmičenja u pitanju. Tim predvodi poznati trenerski tandem Dragan Vasiljević Durunga i Nenad Vasiljević i sastavljen je isključivo iz boksera Loznice. Zbog prehlada nisu im nastupala dva perspektivna takmičara u teškoj i super teškoj kategorija, tako da su Somborci ta dva meča dobili službeno.\nPosebno ističemo ubedljivu pobedu Rastka Simića, koji je velika nada Loznice. Rođen je 2004. godine, a juče je apsolutno dominirao protiv naturalizovanog domaćeg boksera Kubanca Biseta.\nMeč koji je direktno prenošen na "Arena fight" kanalu u hali "Mostonga" posmatrao je i gradonačelnik Sombora Antonio Ratković, koji je posebno bio zadovoljan pobedama domaćih boraca Ametovića i Moje.\nTV Arena sport prenosila je duel sa četiri kamere i ljubitelji boksa u celom regionu zaista su uživali u plemenitoj veštini. Sa ove televizije najavljuju i spektakularne prenose kada počne Regionalna liga u boksu. Generalni direktor TV Arena sport Nebojša Žugić istakao je za Blic da se sprema direktan prenos žreba za Regionalnu ligu iz Sarajeva, 10. Aprila.\nVeć u nedelju nastavlja se Super liga Srbije mečom između Partizana i beogradskog Radničkog.


МАКРОН ПИСАО ВУЧИЋУ: Ево шта поручује (ФОТО)\n05-01-2019 11:39 Izdvojeno Srbija Politika\nPredsednik Francuske Emanuel Makron poručio je u pismu predsedniku Aleksandru Vučiću da se raduje što će uskoro posetiti Srbiju i da Francuska podržava evropsku perspektivu zemlje. "Podržavam Vaše napore da se sa Prištinom dođe do jednog sveobuhvatnog i konačnog sporazuma", ističe Makron u pismu.\nPredsednik Republike Srbije Aleksandar Vučić primio je pismo predsednika Republike Francuske Emanuela Makrona.\nFoto: Zvanični sajt predsednika Srbije\nGospodine predsedniče, dragi Aleksandre,\nŽelim da Vam se srdačno zahvalim na Vašem pismu od 21. decembra prošle godine i na željama koje ste uputili meni, kao i mojoj porodici i Francuskoj. Sa svoje strane, želim Vama, Vašoj porodici i Srbiji mnogo sreće i uspeha u 2019. godini.\nRaduje me što ću uskoro da posetim Srbiju, kako bismo obeležili snažne prijateljske veze između naših zemalja i podržali širenje naše bilateralne saradnje na osnovama strateškog partnerstva. Kao što ste istakli, koncesija za aerodrom "Nikola Tesla" kompaniji "Vansi" svedoči o snazi ekonomskih odnosa, kao i o uzajamnom poverenju između naših dveju zemalja.\nFrancuska podržava evropsku perspektivu Srbije, koja je garant stabilnosti, kao i ekonomskog i društvenog razvoja. Ta podrška je istovremeno i politička i konkretna, preko francuske ekspertize u oblastima poput reforme javne uprave i ekonomskog upravljanja, ali i preko projekata koje će Francuska agencija za razvoj u bliskoj budućnosti pokrenuti u Vašoj zemlji.\nPored toga, želim da Francuska bude još više angažovana na bilateralnom planu, u korist održive stabilizacije Zapadnog Balkana. Tim povodom, podržavam Vaše napore da se sa Prištinom dođe do jednog sveobuhvatnog i konačnog sporazuma o sporu između Srbije i Kosova, uprkos sadašnjim preprekama u dijalogu, navodi se u pismu Makrona.\nZašto car Lazar i Obilić nisu predložili Muratu podelu Kosova, pogledajte OVDE.\n(UZNEMIRUJUĆI VIDEO) SNIMAK UBISTVA U BEOGRADU: Ubica izvadio pištolj iz torbe, osmehnuo mu se i hladnokrvno izrešetao žrtvu!\nVUČIĆ: Ja sam oran za političku borbu, spreman sam da se suprotstavim lešinarima...


VIDEO - U svemir lansiran robot umjetne inteligencije\npetak, 29 jun 2018 18:23\nRobot umjetne inteligencije nazvan "leteći mozak" lansiran je danas prema Međunarodnoj svemirskoj stanici u teretnom svemirskom brodu Dragon kompanije SpaceX.\nMask i njegova kompanija time nastavljaju koristiti korištene dijelove raketa i svemirskih brodova kako bi smanjili troškove putovanja u svemiru. Dragon, koji ukupno nosi 2.700 tona razne opreme, na ISS bi trebao stići 2. jula.\nZovu ga letećim mozgom jer je programiran da prepoznaje lice i glas njemačkog astronauta Aleksandera Gersta, geofizičara Evropske svemirske agencije. "\nTo je istorijski trenutak, CIMON će biti prvi robot svoje vrste u interakciji s ljudima u svemiru", rekao je stručnjak njemačkog svemirskog centra Kristijan Karaš, robotov projektni menadžer.\nViše iz ove kategorije « Instagram Stories dobio muzičke stikere Ovih 10 stvari nikada ne objavljujte na društvenim mrežama »


[es] - Everybody aplikacija za identifikaciju poziva\n[es] :: Anonimnost i privatnost :: Everybody aplikacija za identifikaciju poziva\n[ Pregleda: 25613 | Odgovora: 93 ] > FB > Twit\nČlan broj: 48660\nEverybody aplikacija za identifikaciju poziva 02.01.2019. u 22:46 - pre 42 meseci\nRe: Everybody aplikacija za identifikaciju poziva 02.01.2019. u 23:33 - pre 42 meseci\nRe: Everybody aplikacija za identifikaciju poziva 02.01.2019. u 23:52 - pre 42 meseci\nRe: Everybody aplikacija za identifikaciju poziva 02.01.2019. u 23:58 - pre 42 meseci\nRe: Everybody aplikacija za identifikaciju poziva 03.01.2019. u 00:12 - pre 42 meseci\nRe: Everybody aplikacija za identifikaciju poziva 03.01.2019. u 00:14 - pre 42 meseci\nRe: Everybody aplikacija za identifikaciju poziva 03.01.2019. u 00:20 - pre 42 meseci\nRe: Everybody aplikacija za identifikaciju poziva 03.01.2019. u 00:28 - pre 42 meseci\nRe: Everybody aplikacija za identifikaciju poziva 03.01.2019. u 01:27 - pre 42 meseci\nRe: Everybody aplikacija za identifikaciju poziva 03.01.2019. u 10:50 - pre 42 meseci\nRe: Everybody aplikacija za identifikaciju poziva 03.01.2019. u 10:59 - pre 42 meseci\nRe: Everybody aplikacija za identifikaciju poziva 03.01.2019. u 11:03 - pre 42 meseci\nRe: Everybody aplikacija za identifikaciju poziva 03.01.2019. u 12:34 - pre 42 meseci\nRe: Everybody aplikacija za identifikaciju poziva 03.01.2019. u 12:55 - pre 42 meseci\nRe: Everybody aplikacija za identifikaciju poziva 03.01.2019. u 12:59 - pre 42 meseci\nRe: Everybody aplikacija za identifikaciju poziva 03.01.2019. u 14:41 - pre 42 meseci\nRe: Everybody aplikacija za identifikaciju poziva 03.01.2019. u 16:16 - pre 42 meseci\nRe: Everybody aplikacija za identifikaciju poziva 03.01.2019. u 17:11 - pre 42 meseci\nRe: Everybody aplikacija za identifikaciju poziva 03.01.2019. u 17:18 - pre 42 meseci\nRe: Everybody aplikacija za identifikaciju poziva 03.01.2019. u 17:30 - pre 42 meseci\n28.03.2006. Nema identifikacije poziva na modemu\n02.06.2006. Identifikacija poziva na cekanju...\n14.07.2006. provereni modemi za identifikaciju poziva\n24.03.2008. intracom netmod usb caller id\n01.02.2010. Identifikacija poziva na Siemensu


Dvojac odbija da bude „vreća za udaranje“: Kontranapad na liberalnu Zapadnu Evropu - Sputnjik Srbija\n22:26 30.09.2020 (osveženo 18:19 01.10.2020) Preuzmite kraći link\nOvako Milan Igrutinović sa Instituta za evropske studije gleda na odluku mađarskih i poljskih vlasti da formiraju Institut za borbu „protiv liberalno ideološke represije“ Brisela, a koja je usledila nakon pretnje da će blokirati plan oporavka Evropske unije zbog najavljenih subvencija koje će biti povezane sa vladavinom prava u zemljama-članicama.\nKontraudar Mađarske i Poljske na Zapadnu Evropu\n„U nekoliko zadnjih godina stanje vladavine prava i demokratije u te dve zemlje stalno je kritikovano u prominentnim izveštajima Fridom hausa ili Ekonomist intelidžens junita. U tim oblastima Mađarska i Poljska dobijaju negativne ocene i taj trend se, bar u onom formalnom smislu, smatra negativnim. I to je sad jedna od onih veza u tom dugom nizu političkog spora koji postoji u poslednjih četiri ili pet godina, a koji se otvorio s početka vladavine stranke Pravo i pravda u Poljskoj i Fidesa u Mađarskoj, gde imamo sa jedne strane ideološki sukob sa Briselom, a sa druge je donekle to i pitanje budućnosti Evropske unije, ne samo u institucionalnom smislu, već i u kulturnom“, objašnjava Igrutinović.\nOsnivanje instituta je, dodaje Igrutinović, u tom smislu kontraudar Mađarske i Poljske i njihov pokušaj da odgovore na napade Brisela.\n„Sa druge strane, ovaj institut osniva se u trenutku kada se vode završni pregovori oko formata budžeta Evropske unije za naredni sedmogodišnji period. U julu je uspostavljen jedan provizorni okvir od nešto preko hiljadu milijardi evra za sedam godina, odnosno oko 140 milijardi godišnje, a jedna od centralnih tema bila je da li će taj novac biti raspodeljivan na način koji je u vezi sa vladavinom prava i demokratije u zemljama korisnicima budžeta. Naravno, Mađarska i Poljska, koje spadaju u slabije razvijene zemlje EU, preko svojih vladajućih partija snažno se opiru i onom nominalnom povezivanju tih stvari, dok pojedini liberalni politički krugovi u Srednjoj i Zapadnoj Evropi, oni koji sebe smatraju levim centrom, žele da te dve stvari povežu“, napominje naš sagovornik, uz ocenu da je reč sa jedne strane o jednom dugotrajnijem sukobu na nivou partija u EU, a sa druge strane, to je sada vezano i za pitanja budžeta koja su uvek praktična i izazivaju energične odgovore.\nIgrutinović smatra da osnivanje ovog instituta za sada predstavlja glasnu poruku negodovanja Mađarske i Poljske, a da tek ostaje da se vidi u kojoj meri će se dve zemlje posvetiti njegovom radu.\n„Čini mi se da je ovo poruka koja dolazi u nekoliko kritičnih meseci pred završetak godine i pred završno razmatranje budžeta. Očekivano je da će se, ako Varšava i Budimpešta budu nezadovoljne time kako se budžet bude formulisao i ako se uspostavi veza između davanja novca i uspostavljanja kredibilnog nivoa vladavine prava, poslovanju tog instituta pristupiti ozbiljnije u smislu finansija i svih drugih neophodnih stvari“, kaže sagovornik Sputnjika.\nIpak, kako navodi, malo je verovatno da će Mađarska i Poljska ići toliko daleko da blokiraju plan ekonomskog oporavka EU.\n„One to svakako mogu da učine, ali mislim da neće rizikovati da ostanu baš toliko izolovane u odnosu na sve ostale članice Unije. Ako se, na primer, desi da bude 25 zemalja prema te dve, verujem da će to ipak za njih biti preveliki pritisak. Zato mislim da će za podršku svojim interesima ipak tražiti neku vrstu saveznika unutar Unije i tražiće ih po partijskim linijama, dakle među strankama sa desne strane političkog spektra“, ističe Igrutinović.\nIma li spremnosti za opciju „sam protiv svih“\nPrema njegovim rečima, nije ugodno biti sam protiv svih u EU na tako važnom pitanju koje se tiče budžeta, naročito sada u uslovima pandemije i celog paketa pomoći koji treba da ide preko budžetskih stavki.\n„Položaj Mađarske i Poljske već nije zavidan jer, podsetimo se, Evropska komisija već nekoliko godina vrši te istrage protiv obe zemlje, uz pretnju aktiviranja Člana 7 EU, koji omogućava suspenziju glasačkih prava unutar evropskih struktura za zemlje koje narušavaju nezavisnost pravosuđa, određene demokratske norme i procedure, vladavinu prava. To je dakle borba koja traje već nekoliko godina i za Poljsku i Varšavu nije novost, a sa druge strane, ti budžeti EU su jako korisni za obe zemlje jer su u pitanju čisti neto dobici od nekoliko desetina milijardi evra. Zato je pitanje da li će se oni kockati sa tim“, zaključuje Milan Igrutinović.\nPodsetimo, šef mađarske diplomatije Peter Sijarto izjavio je posle sastanka sa poljskim kolegom Zbignjevom Rauom da će zajednički institut prikupljati „pravno znanje neophodno za dovođenje u pitanje liberalno ideološke represije Brisela“. Uloga instituta biće da ispita da li su Budimpešta i Varšava žrtve „dvostrukog standarda“ evropskih institucija, rekli su ministri.


Često postavljana pitanja - AvioKarte.rs\nDа li je bezbedno dа ispišem broj moje kreditne kаrtice? Koliko je bezbedan sajt aviokarte.rs?\n4. Dа li je bezbedno dа ispišem broj moje kreditne kаrtice? Koliko je bezbedan sajt aviokarte.rs?\nU zavisnosti od vrste izmene koja se vrši na određenom letu od strane avio kompanije, postoji verovatnoća da putnik može ostvariti pravo na obeštećenje od avio kompanije u skladu sa odredbama o pravima putnika u avionskom prevozu koja su propisana. Ovde treba napomenuti da za bilo koju promenu u vezi sa letom, odgovornost snosi isključivo avio kompanija koja izvodi taj let i da aviokarte.rs ne snose nikakvu odgovornost.\nAvio karte Česta pitanja Uslovi korišćenja Kontakt


PSG: Vlast SNS dozvolila da nacisti i fašisti marširaju Beogradom | Autonomija\nPSG: Vlast SNS dozvolila da nacisti i fašisti marširaju Beogradom\n"Osramoćeno sećanje na preko milion građana Srbije koji su stradali od nacista i njihovih saradnika"\nPredsednik Pokreta slobodnih građana Srbije Saša Janković saopštio je danas da je vlast Srpske napredne stranke dozvolila da nacisti i fašisti počnu da marširaju glavnim gradom Srbije.\n„Nikada se ovo nije dešavalo u slobodnom Beogradu, dok neoradikalna Napredna stranka nije preuzela svu vlast. Naša je obaveza prema prošlim, sadašnjim i budućim generacijama da zaustavimo dalji pad Srbije u totalitarizam“, naveo je Janković u saopštenju povodom jučerašnjeg skupa podrške rehabilitaciji predsedniku kvinsliške vlade Milanu Nediću.\nOn je naveo da ne treba imati ni trunku sumnje ko podržava i finansira ekstremne desničare ‒ neonaciste, fašiste i ekstremne nacionaliste u Srbiji.\n„To je uvek bio i ostaće projekat iste političke grupacije koja sada ima priliku da ispunjava sve svoje snove“, ocenio je Janković.\nPSG će se prema njegovim rečima, sa drugim slobodarskim ljudima i organizacijama odupreti fašizaciji Srbije, a posle pobede na izborima antifašizam će biti institucionalizovan i državni organi koji će raditi svoj posao.\nUčesnici skupa kojim je obeležena godišnjica smrti Milana Nedića juče su u centru grada organizovali spomen-skup i podizali ruku kao što su to radili nacisti.\nPo oceni PSG time je vlast dozvolila da se osramoti sećanje na preko milion građana Srbije koji su stradali od nacista i njihovih saradnika, što je Nedić nesumnjivo bio.


Foto: Facebook | "Kurtijeva vlada pala pod pritiskom SAD, ukidanje taksi se možda odloži"\nTanjug 26.03.2020 14:33\nBEOGRAD - Vlada Aljbina Kurtija pala je pod pritiskom SAD-a zbog nespremnosti kosovskog premijera da ispuni dogovor o ukidanju taksi, smatra analitičar Dušan Janjić i dodaje da je iIzglasavanje nepovjerenja vladi u Prištini posljedica nestabilnosti, podijeljenosti i konfrontiranosti na prištinskoj političkoj sceni.\n"Kurti je pokušao da vodi državu na način na koji to nije moguće, preko malih interesnih grupa i nekom vrstom građanskog aktivizma", naveo je Janjić.\n"Takse se mogu ukinuti tek kada se formira nova vlada, što će biti verovatno u maju", rekao je Janjić za Tanjug.\nMišljenja je da će u narednih mjesec dana Kurtijeva vlada ostati u tehničkom mandatu što, kaže Janjić, govori da prištinski političari nemaju ojsećaj odgovornosti za društvo i da su im politički obračuni i neslaganja važniji u trenutku kada svet pogođen pandemijom korona virusa.\nKako je objasnio, poslije izglasavanja nepovjerenja Kurtijevoj vladi, prema kosovskom Ustavu, predsjednik može da ponovo ponudi mandat Kurtiju koji u kratkom roku mora da formira novu većinu ili da izvesti da nije u mogućnosti da formira novu vladu. Druga mogućnost je da se bez čekanje nekom drugom povjeri mandat za formiranje vlade, a to će, prema ocjeni Janjića, najvjerovatnije biti Isa Mustafa čiji je DSK i pokrenuo inicijativu za smjenu Kurtija.\n"Zbog trenutnih okolnosti u kojima se nalazi KiM, ali i čitav svet zbog pandemije korona virusa, ne mora se ići na nove vanredne izbore", kaže Janjić.\nPrema njegovim riječima, ključni razlog za pad Kurtijeve vlade jeste to što DSK i pokret Samoopredjeljenja, iako su imali najviše glasova, nisu uspjeli da obezbijede ubjedljivu većinu unutar albanskog političkog korpusa, a pogotovo Kurti.\n"Nova vlada, najverovatnije sa DSK na čelu, može da obezbedi 83 poslanika što je ozbiljna većina i takva vlada bi mogla da funkcioniše", smatra Janjic.\nKada je riječ o nastavku dijaloga Beograda i Prištine, Janjić kaže da zbog situacije sa korona virusom, to trenutno nije prioritet, ali da ostaje važno pitanje.\n"Mislim da će zbog trenutne situacije biti pojedinačnih kontakata, ali ne i pravih pregovora pre leta ili jeseni. Dijalog ostaje blokiran zbog pandemije i pada vlade u Prištini", zaključio je Janjić.


Neuspeli sastanak o primirju u Siriji\nMeđunarodni sastanak na visokom nivou o krizi u Siriji u Njujorku završen je u četvrtak bez dogovora o tome kako oživeti propalo primirje koje su ranije ugovorile Rusija i SAD.\nAmerički državni sekretar Džon Keri rekao je da njegov ruski kolega Sergej Lavrov nije bio u mogućnosti da obeća da prizemljiti sirijske bombardere i da će zaustaviti bombardovanje sirijskih gradova, navodi AFP.\nKeri, Lavrov i izaslanici još 21 zemlje Međunarodne grupe za podršku siriji nalaze se u Njujorku gde se održava generalna skupština UN.\nKeri je dodao da je spreman da se sastanke sa Lavrovim ponovo danas u novom pokusaju da se nesto uradi.\nIzaslanik UN za Siriju Stafan de Mistura opisao je sastanak Međunarodne grupe za podršku Siriji kao "dug, bolan i razočaravajući" i dodao da želi da veruje da su Rusija i SAD ozbiljne u nameri da posreduju u postizanju mira.\nNakon sastanka na marginama Generalne skuštine UN, De Mistrua je ocenio da je bilo pogrešno objaviti da je prekid neprijateljstava u Siriji "mrtav", prenosi Rojters.\nAmerički državni sekretar Džon Keri izjavio je ranije da se sadašnji napori na nalaženju diplomatskog rešenja za Siriju ne mogu nastaviti nakon neuspeha primirja i saopštenja sirijske vlade o novoj ofanzivi na Alep.\nKeri je dodao da će SAD nastaviti da se zalažu za prekid vatre koji bi se mogao postići pregovorima i za političku tranziciju kojom bi se okončao petogodišnji rat.\nOn je naveo da Vašington ne može uspeti u tome sam i da je potrebno da sirijska vlada i njen glavni podržavalac Rusija učine svoj deo.\nKeri je to izjavio nakon sastanka sa najvišim ruskim diplomatama i predstavnicima evropskih i arapskih zemalja posvećenog sirijskoj krizi.


Tužilaštvo traži maksimalnu kaznu za mladića koji je automobilom usmrtio dvoje pešaka u Nišu\nIzvor: RTS, 02.Mar.2021, 16:14\nOsnovno javno tužilaštvo u Nišu podnelo je optužni predlog protiv vozača koji je 4. januara na Bulevaru Medijana, na trotoaru automobilom usmrtio dvoje pešaka – 12-godišnjeg dečaka i 48-godišnjeg muškarca.\nKako je RTS-u potvrdio portparol tužilaštva Ivan Matković, zatražena je maksimalna kazna po važećem zakonu, a to je zatvor od osam godina za teško delo protiv bezbednosti saobraćaja, kao i mera bezbednosti zabrane upravljanja motornim >> Pročitaj celu vest na sajtu RTS << vozilom u trajanju od pet godina.\nTužilaštvo, takođe, traži i da se dvadesetogodišnjem N. S. iz Beograda, koji je posle nesreće uhapšen, produži pritvor.\nNišlije su nakon nesreće u više navrata protestovale tražeći pooštravanje kaznene politike za počinioce ovakvih krivičnih dela u saobraćaju i poboljšanje bezbednosti u gradu.\nDečak i muškarac su se kretali trotoarom kada ih je "audijem" pokosio N. S.\nIzvor: JuznaSrbija.info, 02.Mar.2021\nOsnovno javno tužilaštvo u Nišu podnelo je optužni predlog protiv vozača koji je 4. januara na Bulevaru Medijana, na trotoaru automobilom usmrtio dvoje pešaka – 12-godišnjeg dečaka i 48-godišnjeg muškarca...Kako je RTS-u potvrdio portparol tužilaštva Ivan Matković, zatražena je maksimalna...


Miljana Bojović postavila rekord sa 14 asistencija na jednoj utakmici - www.kosarka24.rs\nMiljana Bojović postavila rekord sa 14 asistencija na jednoj utakmici\nMiljana Bojović, Foto:Fiba/Anne Perrinet\nSrpska košarkašica Miljana Bojović postavila je novi rekord Evrolige sa 14 asistencija na jednoj utakmici.\nBojović je u revanšu četvrtfinala protiv ruskog Dinama iz Kurska upisala 14 uspešnih dodavanja za 26 minuta koliko je provela na terenu. Nažalost po nju, to nije bilo dovoljno da se francuski Burž plasira na završni turnir.\nPored Dinama, u kome deo stručnog štaba čini Vladimir Puzović, na Fajnal-for su učešće obezbedili branilac titule, ruski Jekaterinburg, turski Fenerbahče i češki USK Prag, za koji nastupa reprezentativka Srbije Sonja Petrović.\nBojović je sezonu završila kao sa 90 asistencije, a samo su Laia Palau iz Praga i Birsel Vardarli iz Fenerbahčea imale više uspešnih dodavanja. U proseku Bojović je beležila 5.6 asistencija po utakmici.


HP ENVY Rove 20 jedinstveni prenosivi all-in-one računar\nHP ENVY Rove 20 jedinstveni prenosivi all-in-one računar – Personal magazin\nHP-ov prvi prenosivi sve-u-jednom računar čini zabavu čitave porodice interesantnom i jednostavnom; kompanija takođe najavljuje nove notebook računare za kućne korisnike HP je predstavio HP ENVY Rove20, svoj prvi prenosivi…\nHP-ov prvi prenosivi sve-u-jednom računar čini zabavu čitave porodice interesantnom i jednostavnom; kompanija takođe najavljuje nove notebook računare za kućne korisnike\n„Korisnici od računara traže mobilnost i fleksibilnost, kako bi obezbedili nove načine da se u porodicama okupe različite generacije“, kaže Luis Perin, direktor korisničkih proizvoda grupe za štampu i personalne sisteme, HP EMEA. „Da bi zadovoljio potrebe korisnika, HP razvija nove generacije uređaja, kao što je Rove Mobile sve-u-jednom PC računar, koji omogućava ljudima da se povežu, podele i kreiraju nove sadržaje, onako kako nikad nisu mogli ni da zamisle“.\nStoni računar kome sto nije potreban\nDodatne informacije o HP ENVY Rove20 su dostupne na The NextBench.\nEkrani osetljivi na dodir za svaki zadatak, uz pristupačne cene\nUz nove sve-u-jednom PC računare i moćne modele notebook računara za kućne korisnike, sa tehnologijom ekrana osetljivih na više dodira, HP nudi intuitivno Windows 8 iskustvo „dodira” po pristupačnim cenama. Uz proizvodie koji imaju odličan odnos cene i kvaliteta, tehnologija „dodira” nikada nije bila dostupnija. Korisnici će imati koristi od novih dizajnerskih elemenata koji povećavaju izdržljivost, upotrebljivost i performanse uređaja.\nNovi HP Pavilion 23 TouchSmartAll-in-One PC nudi odlično korisničko iskustvo za sve one kojima je bitna vrednost uređaja. HP Pavilion 23 TouchSmart ima IPS full HD(1) ekran dijagonale 58,42cm (23 inča), sa širokim uglovima gledanja koji omogućavaju izvanredan pregled internet sajtova, video materijala i filmova.\nHP Pavilion 11 TouchSmart Notebook računar nudi odlično Windows 8 iskustvo na ekranu kapacitativne tehnologije dijagonale 29.46cm (11.6 inča), koji podržava do deset tačaka simultanog dodira. To je ujedno i najpristupačniji HP notebook računar sa ekranom osetljivim na dodir.\nHP Pavilion 14 TouchSmart Sleekbook računar ima najbolji odnos cene i kvaliteta od svih HP Sleekbook računara sa ekranom osetljivim na dodir. Idealan je za posao ili zabavu, a uz pomoć AMD procesora A-serije, filmovi i video igrice prosto oživljavaju.\nHP takođe predstavlja dodatne TouchSmart PC računare i selekciju modernih, pouzdanih notebook računara koji poseduju performanse za svakodnevno korišćenje, po pristupačnoj ceni.\nUnapređena rešenja za intuitivnije iskustvo\nHP je novim PC računarima dodao set ekskluzivnih rešenja i servisa koji unapređuju doživljaj u Windows 8 okruženju i pomažu korisnicima da kreiraju, organizuju i štampaju sadržaj koji im je bitan.\nHP Connected Music powered by Meridian(2) omogućava korisnicima da otkriju integrisano muzičko iskustvo, dajući im pristup svojoj muzičkoj kolekciji, koju sada mogu da slušaju na različitim plaftormama i uređajima. Aplikacija takođe omogućava preuzimanje i slušanje muzičkih servisa, kao i internet radija. Dakle, sve se nalazi na jednom, korisniku zgodnom mestu.\nNova HP Connected Photo(3)powered by Snapfish je aplikacija koja neprekidno sinhronizuje fotografije sa različitih uređaja i pruža jednostavne opcije za njihovo editovanje, a ima i mogućnost trenutnog deljenja sadržaja na društvenim mrežama.\nKorisnici mogu dobiti bolju telefonsku i onlajn podršku, koja prevazilazi standardnu ograničenu garanciju, za ove i ostale nove proizvode uz HP Care Pack servis. HP Care Pack nudi set servisa kojima je jednostavno pristupiti i koji uključuje zaštitu od slučajnog oštećenja, pomažućikorisnicima da lakše prebrode krađu uređaja, slučajan pad, prosipanje tečnosti po uređaju ili oštećenje uređaja prouzrokovano naglim promenama u električnoj mreži.\nDodatno, uz HP SmartFriend uslugu, korisnici mogu dobiti trenutan odgovor koji uključuje neograničenu i prilagođenu pomoć, kao i korak po korak „uradi sam“ instrukcije.\nHP Pavilion 23 TouchSmart All-in-One PC će biti dostupan u Evropi, na Bliskom istoku i u Africi od 15. jula sa početnom cenom od 799 evra.\nHP Pavilion 11 TouchSmart notebook računar će biti dostupan u Evropi, Bliskom istoku i Africi u drugoj polovini jula sa početnom cenom od 399 evra.\nHP Pavilion 14 TouchSmartSleekbook računar je dostupan u Evropi, na Bliskom istoku i u Africi sa početnom cenom od 499 evra.\nHP ENVY Rove 20 jedinstveni prenosivi all-in-one računar was last modified: June 7th, 2013 by Redakcija\nENVY RoveHPHP ENVY Rove\nRNIDS nabavlja Microsoft licence


Nemačka tuži bivšeg direktora VW-a za prevaru › Made-in-Germany.rs\nNemačko tužilaštvo je podiglo optužnicu protiv bivšeg generalnog direktora automobilske kompanije Folksvagen, Martina Vinterkorna, i još četiri osobe, za prevaru i nefer konkurenciju, jer nisu sprečili ugradnju spornog softvera za varanje na testovima za kontrolu izduvnih gasova.\nPo rečima tužilaca iz Braunšvajga, Vinterkorn je najranije od maja 2014. godine znao za postojanje softvera koji prikazuje manje nivoe zagađenja od stvarnih, iako je govorio da je za to saznao neposredno pre nego je skandal izbio u septembru 2015. godine. U saopštenju tužilaštva se navodi da optuženima preti od šest meseci do 10 godina zatvora, ukoliko se dokaže krivica, kao i da bi im bonusi zarađeni od prodaje zasnovane na prevari, mogli biti oduzeti.\n“Svi optuženi visoki direktori Folksvagena bili učesnici u prevari koja je počela 2006. godine. Folksvagen je priznao da je u vozila ugrađivao softver koji prikazuje manje zagađenje izduvnim gasovima od stvarnog. Kada bi vozila krenula u redovnu vožnju, kontrola emisija izduvnih gasova bi se isključivala, čime se poboljšavala pređena kilometraža i rad vozila, ali se emitovao daleko veći nivo štetnih gasova od legalnog limita u SAD”, navode nemački tužioci.\nU tužbi se dodaje da su 2014. godine čelnici VW-a dodali unapređen softver, koji je koštao 23 miliona eura, kako bi pokušali da prikriju pravi razlog za povećanje emisije gasova zagađivača tokom redovne vožnje. Kompanija se izvinila i izjasnila kao kriva za optužbe u SAD, a od izbijanja skandala do sada bila je prinuđena da plati više od 27 milijardi eura na ime kazni i nagodbi.


Njemačka obilježava godišnjicu “Kristalne noći” i pogroma nacista nad Jevrejima – Otvoreno\nNjemačka obilježava godišnjicu “Kristalne noći” i pogroma nacista nad Jevrejima\nIzvor: 09.11.2021, 23:58 19.1k Views\nDeveti novembar je poseban dan u novijoj istoriji Njemačke, tog dana je 1918. proglašena republika, 1923. je Hitler pokušao da izvrši puč, 1938. je počeo nacistički pogrom Jevreja, a tog dana je 1989. pao Berlinski zid.\nUbijeno je 800 Jevreja. Oko 30.000 Jevreja je uhapšeno i odvedeno u koncentracione logore, gdje je oko 400 ubijeno ili podleglo povredama od mučenja. Uništeno je više od 1400 sinagoga, kao i hiljade jevrejskih, stanova, radnji i groblja. Nacisti su svoju akciju 9. novembra cinično nazvali “Kristalna noć” ali se taj naziv više ne koristi. Sada se govori o Novembarskim pogromima.\nTo je bila prekretnica: od 1933 su Jevreji bili diskriminisani, 1938. se počelo sa javnim progonima i ubijanjem. Nepune tri godine kasnije 1941. – počeo je Holokaust – sistematsko ubijanje Jevreja i drugih ljudi koji po nacisitičkoj ideologiji nisu bili vrijedni života.\nParkirao je ispred ulaza u garažu, a onda je umjesto “pauka” došao…\nDevet preduzetnika u Bijeljini dobilo po 5.000KM za svoje poslovne ideje


Izvor: Sportske.net arhiva vesti 16.07.2017 - Naslovi.net\nPočelo sa spekulacijama, ko će biti novi trener Crvene zvezde?\nViše od četiri godine na klupi Crvene zvezde je sedeo Dejan Radonjić, vreme je za nekog drugog. Dejan Radonjić je otišao iz Crvene zvezde, uspeo je da učini nešto fenomenalno sa ovom ekipom, osvojio je po tri titule u ABA ligi i domaćem prvenstvu… »\nSportske.net: Štimac surovo iskren o promeni na klupi Crvene zvezde\nIzraelac sudi Partizanu u Podgorici\nUtakmicu drugog kola kvalifikacija za Ligu šampiona u Podgorici između Partizana i Budućnosti sudiće malo poznati sudija. Roi Rajnšrajber, izraelski sudija, sudiće revanš meč drugog kola kvalifikacija za Ligu šampiona između Budućnosti i… »\nSportske.net: UEFA delegirala sudiju koga ne poznaju ni Partizan, ni Budućnost\nLazar Marković nije otputovao na turneju na Deleki Istok, što je jasan znak da Nemac ne računa na njega u predstojećoj sezoni. Ime Lazara Markovića NE nalazi se na spisku od 25 fudbalera Liverpula koje je Jirgen Klop poveo na put u Hong Kong. 'Redse'… »\n16.07.2017 Sportske.net, kategorije


Izložba "Interpretacije" Milice Murgić Ćebić - LookerWeekly.com magazin\nOtvaranje izložbe u utorak, 2. septembra u 19h u Galeriji Doma omladine Beograda. Izložba je otvorena do utorka, 16. septembra.\n„Serija radova Interpretacije se u osnovi bavi objektnom skulpturom, odnosno istražuje umetničke radove koji su tokom vremena u polje skulpturalnosti implementirali neke nesvakidašnje i nečvrste materijale i procese do tih vremena nekarakteristične za ovo polje umetničke prakse. Misli se pre svega na umetničke radove kasnih ’60–ih i sa početka ’70-ih godina koji korespondiraju sa delima minimalne umetnosti ili konkretnim umetničkim delom visoke Moderne.\nU grupu istraživanih radova pripadaju radovi umetnika grupe Arte Povera (Arte Povera – Giovani Anselmo, Claudio Cintoli), zatim radovi Klasa Oldenburga (Soft sculpture, Claes Oldenburg) ili radovi iz ciklusa Antiform Roberta Morisa (Robert Morris).\nU tom smislu, Interpretacije pokušavaju da iznevere očekivanu vizuelnu situaciju karakterisničnom materijalizacijom nove skulpturalne forme pri tome istražujući savremene materijale i vidove njihove estetizacije (Wolfgang Welsch, Undoing Aestetics, SAGE Publications, London, 1997).\nJubilarno 20. Bijenale umetnosti u Pančevu „rafinerijamanastir”\nIzložba pripada istraživačkoj liniji u umetnosti, odnosno preispituje jedan od aspekata medija skulpture i njegove mogućnosti danas.“ Milica Ćebić


Prioritet borba protiv terorizma – BiGportal.ba\nPrioritet borba protiv terorizma\nMinistar bezbjednosti Bosne i Hercegovine Dragan Mektić sastao se danas u Budimpešti sa ministrom unutrašnjih poslova Mađarske Sandorom Pinterom, sa kojim je, između ostalog razgovarao o zajedničkoj borbi protiv terorizma i nasilnog ekstremizma. Ministri Pintor i Mektić razmijenili su stavove o bezbjednosnoj situaciji i glavnim izazovima sa kojim se suočavaju bezbjednosne agencije. U fokusu razgovora […]\nMinistar bezbjednosti Bosne i Hercegovine Dragan Mektić sastao se danas u Budimpešti sa ministrom unutrašnjih poslova Mađarske Sandorom Pinterom, sa kojim je, između ostalog razgovarao o zajedničkoj borbi protiv terorizma i nasilnog ekstremizma.\nMinistri Pintor i Mektić razmijenili su stavove o bezbjednosnoj situaciji i glavnim izazovima sa kojim se suočavaju bezbjednosne agencije.\nU fokusu razgovora bila je zajednička borba protiv terorizma i nasilnog ekstremizma.\nMinistar Mektić je naglasio da prevencija i suzbijanje ove prijetnje ostaje u vrhu prioriteta Ministarstva i bezbjednosnih agencija u BiH, koje će prema ovoj pojavi i ubuduće imati nultu toleranciju.\nMinistri Mektić i Pinter su ocijenili da dosadašnju dobru saradnju policijskih agencija BiH i Mađarske treba dodatno unaprijediti u cilju efikasnije borbe protiv organizovanog kriminala i terorizma. Zbog toga je inicirano potpisivanje novog sporazuma o policijskoj saradnji između BiH i Mađarske kojim bi se proširila saradnja i obuhvatili nove bezbjednosni izazovi i prijetnje.\nMinistar Mektić boravi u dvodnevnoj posjeti Budimpešti gdje se održava Salzburg forum posvećen problemu ilegalnih migracija na Zapadnom Balkanu, te borbi protiv terorizma.


Aleksandar Obradović na antivladinom protestu "Jedan od pet miliona" u Beogradu, 21. decembra 2019.\nIako je prošlo gotovo mesec dana otkako mu je ukinut kućni pritvor, uzbunjivač iz valjevske fabrike "Krušik" Aleksandar Obradović i dalje nije vraćen na posao, kaže za Radio Slobodna Evropa (RSE) Obradovićev pravni zastupnik Vladimir Gajić.\nPrema njegovim rečima, odluka o suspenziji njegovog klijenta, koja je doneta jer Zakon o radu na taj način štiti radnika u pritvoru da ne dobije otkaz zbog sprečenosti da dođe na posao, nije stavljena van snage, iako je Viši sud u Beogradu 18. decembra doneo odluku o ukidanju kućnog pritvora.\n"Onog trenutka kada smo mi dobili pismeni otpravak rešenja o ukidanju mere zabrane napuštanja stana, mi smo je dostavili 'Krušiku', koji je bio dužan da bez ikakvog odlaganja stavi odluku o suspenziji van snage i da ga pozove da se vrati na posao", kaže Gajić.\n"Očigledno je da prava koja ima na osnovu zakona, ne važe za Aleksandra Obradovića, kada je u pitanju odgovornost 'Krušika'", dodaje Gajić.\nKoje su Obradovićeve pravne mogućnosti?\nOdeljenje za visokotehnološki kriminal Višeg javnog tužilaštva u Beogradu pokrenulo je krivični postupak protiv Obradovića zbog odavanja poslovne tajne, za šta je zaprećena kazna zatvora od dve do deset godina.\nOn je uhapšen u septembru, jer je novinarima dostavio dokumentaciju iz koje se vidi da je firma GIM koju je zastupao Branko Stefanović – otac ministra unutrašnjih poslova Srbije Nebojše Stefanovića, po povlašćenim cenama kupovala oružje iz "Krušika".\nPitanje zbog čega je Obradović još uvek pod suspenzijom, RSE je uputio "Krušiku", ali nam je u toj fabrici rečeno da je generalni direktor Vladan Lukić trenutno u Beogradu, te ćemo odgovor moći da dobijemo kada se vrati u Valjevo.\nStručnjak za radno pravo Mario Reljanović objašnjava da "Krušik"prema Zakonu o radu ima pravo da, nakon ukidanja suspenzije, donese novu odluku o privremenom udaljenju sa radnog mesta, zbog toga što se protiv Obradovića trenutno vodi krivični postupak, zbog odavanja informacija iz "Krušika".\nPrema Reljanovićevim rečima, Obradović na raspolaganju ima nekoliko pravnih mogućnosti.\n"Ako je još uvek na snazi odluka o suspenziji zbog određivanja pritvora, on bi mogao da se obrati Inspekciji rada koja bi morala da upozori poslodavca da on mora da vrati Obradovića na posao. Zakon o radu predviđa i druge mehanizme zaštite. On može da pokrene i sudski postupak, dakle radni spor. On može da pokrene i postupak povodom svog uzbunjivanja – to je takođe radni spor – i da u tom postupku traži privremenu meru ukidanja te suspenzije, odnosno da traži da se vrati na rad", objašnjava Reljanović.\nVladimir Gajić kaže da on i njegov branjenik još uvek nisu doneli odluku o daljim koracima.\nOpasnost od političkih pritisaka\nPodsetimo, predsednik Srbije Aleksandar Vučić, ali i premijerka Ana Brnabić, u više navrata su osporili status uzbunjivača Obradoviću, koji je medijima dostavio informacije o neregularnostima u fabrici oružja "Krušik", kao i o ulozi Branka Stefanovića.\nMario Reljanović smatra da, upravo zbog toga što su u ovom slučaju povezani neki od najviših državnih funkcionera i članova njihove porodice, postoji opasnost da odluka o povratku Obradovića na posao zavisi od političkih faktora.\n"Naravno, posebno kad je reč o ovako značajnom i medijski ispraćenom slučaju, kao i zbog različitih političkih izjava koje su bile prisutne u medijima u prethodnom periodu, uvek postoji šansa da je izvršen neposredan ili posredan veliki pritisak na one koji treba da odluče o njegovom radno-pravnom statusu", kaže Reljanović.\nKako je otvorena afera 'Krušik'?\nAleksandar Obradović je međunarodnom portalu "Arms Watch" dostavio podatke koji pokazuju kako su pojedine privatne firme, među kojima je i firma GIM, po povlašćenim cenama kupovale oružje iz državne fabrike "Krušik".\nMinistar policije je u više navrata negirao da je njegov otac zaposlen u GIM-u, a predsednik Srbije Aleksandar Vučić izjavio je da je afera "Krušik" pokrenuta sa ciljem da se "razori namenska industrija Srbije".\nO Branku Stefanoviću - zvanično i u medijima\nAgencija za borbu protiv korupcije saopštila je 9. decembra da Branko Stefanović nije ni vlasnik ni zakonski zastupnik, niti zaposlen po bilo kom osnovu u firmi GIM, kao i da nije bio angažovan u tom preduzeću na bilo koji način od njegovog osnivanja.\nMeđutim, istraživački portal BIRN je krajem prošle godine pisao da je otac ministra policije, kao predstavnik firme GIM, u maju 2019. godine posetio italijansku fabriku oružja "Bereta" zajedno sa delegacijom Ministarstva unutrašnjih poslova.\nBIRN je prethodno objavio dokumenta koja pokazuju da je Branko Stefanović u svojstvu pravnog savetnika bio u delegaciji GIM-a koja je otputovala u glavni grad Saudijske Arabije Rijad početkom juna 2018. godine, te da je posredovao u sklapanju unosnih poslova prodaje oružja između srpske firme "Krušik" i kupaca iz Saudijske Arabije.\nTužilaštvo za organizovani kriminal je 18. novembra prošle godine zatražilo od Bezbednosno informativne agencije (BIA) i Vojnobezbednosne agencije (VBA) da ispitaju poslovanje fabrike namenske industrije "Krušik" sa privatnim trgovcima oružja.\nVulin: Otkazan veliki broj ugovora za izvoz oružja iz ’Krušika’


Rezolucija Saveta Evrope o vakcinaciji ne zabranjuje obaveznu vakcinaciju protiv Covid-a-19 i druge mere | Provera činjenica\nBivši predsednik Francuske Fransoa Holand govori ispred Parlamentarne skupštine Saveta Evrope u Strasburu 11. oktobra 2016. ( AFP / Frederik Florin)\nRezolucija Saveta Evrope o vakcinaciji ne zabranjuje obaveznu vakcinaciju protiv Covid-a-19 i druge mere\nSami ACEF, AFP Francuska Objavljeno: četvrtak 2 septembar 2021 u 15:23\nU objavama podeljenim na Fejsbuku nekoliko stotina puta u julu i avgustu, tvrdi se da je rezolucijom 2361/2021 Savet Evrope zabranio obaveznu vakcinaciju i mere protiv širenja virusa Sars-Cov-2. Ta rezolucija postoji, ali nije protiv vakcinacije a nije sudska ili pravna odluka i članovi Saveta ne moraju da je prenesu u svoje zakonodavstvo, potvrdili su AFP-u stručnjaci.\n"Niko ne smije biti cijepljen protiv svoje volje,na silu. Ovi bosanski papci koji bi donosili zakone o obaveznosti cijepljenja neka znaju da od toga nema ništa...," piše u opisu slike postavljene na Fejsbuku 27. avgusta 2021. i podeljene više od 150 puta za četiri dana. Na slici se nalaze logo Saveta Evrope i tekst u kojem je netačno navedeno da zbog rezolucije Saveta Evrope će države morati da odustanu od obavezne vakcinacije, zabrane putovanja nevakcinisanima i drugih "diskriminacija". "Vijeće Europe odlučilo 27. siječna 2021. u rezoluciji 2361 (2021) da nitko ne smije biti cijepljen protiv svoje volje, na silu. Rezolucijom je najvažnija organizacija za zaštitu ljudskih prava u Europi sada uspostavila međunarodno-pravne smjernice za 47 država članica, uključujući EU. Npr. diskriminacija na poslu ili zabrana putovanja za necijepljene osobe moraju biti isključene. Možete se pozvati na njega u bilo kojem pravnom postuvku..." piše u tekstu na slici.\nSlična tvrdnja je već kružila društvenim mrežama u julu ove godine, rekavši da je "Europski sud pravomoćno odlučio o zabrani obveznog cijepljenja," na primer ovde i ovde. Međutim, stručnjaci su objasnili AFP-u da je rezolucija "politički stav" a ne pravna odluka.\nSkrinšot netačne objave o rezoluciji Saveta Evrope napravljen 2. septembra 2021.\nSavet Evrope, koji se nalazi u Strazburu u Francuskoj, je institucija osnovana Londonskim ugovorom 1949. Nezavisna je od Evropske unije i sada okuplja 47 država članica, uključujući i one iz EU, ali i Bosne i Herzegovine, Crne Gore i Srbije. Ima, između ostalog, ambiciju da brani vladavinu prava, ljudska prava i da radi za demokratsku stabilnost u Evropi.\nSavet se posebno sastoji od tri tela: Komitet ministara spoljnih poslova (ili njihovih predstavnika), Parlamentarne skupštine koju čini 648 članova koji predstavljaju zemlje (njihov broj je ponderisan prema broju stanovnika: 7 za Srbiju, 3 za Crnu Goru, 5 za Bosnu i Herzegovinu i 5 za Hrvatsku) i Evropski sud za ljudska prava.\nRezolucija 2361/2021 nije punopravna odluka, već deklaracija o kojoj su se složili članovi Parlamentarne skupštine.\nPod naslovom "vakcine protiv Covid-a-19: etička, pravna i praktična razmatranja", usvojena 27. januara 2021. velikom većinom prisutnih (115 za, 2 protiv i 13 uzdržanih), Rezolucija zapravo preporučuje u stavu 7.3. da treba "osigurati da građani budu obavešteni da vakcinacija NIJE obavezna i da niko nije pod političkim, društvenim ili drugim pritiskom da se vakciniše, ako to ne želi lično."\nMeđutim, autori postova na društvenim mrežama nisu napomenuli da je to preporučeno "u pogledu obezbeđivanja visokog nivoa prihvatanja vakcine" i da je suština rezolucije o tome kako obezbediti vakcinaciju protiv Covid-a-19 za sve i svaku zemlju.\nSkrinšot dela rezolucije 2361/2021 Saveta Evrope napravljen 2. septembra 2021.\n"Brzo raspoređivanje sigurnih i efikasnih vakcina protiv Covid-a-19 širom sveta biće od suštinskog značaja za suzbijanje pandemije, zaštitu zdravstvenih sistema, spasavanje života i pomoć pri obnovi globalnih ekonomija. Iako su nefarmaceutske intervencije, poput fizičkog distanciranja, upotrebe maski za lice, čestog pranja ruku, kao i zatvaranja, pomogle u usporavanju širenja virusa, stopa zaraze sada ponovo raste u većem delu sveta," piše u stavu 1.\nŠtaviše, netačno je tvrditi da zbog te rezolucije "obavezna vakcinacija zabranjena."\n"Ove rezolucije nemaju obavezujući efekat. To je jednostavan iskaz stava. To je čin političke prirode", objasnio je AFP-u u julu 2021. Loik Azule (Loïc Azoulai), profesor prava u pariskom Institutu političkih nauka (Science Po). Ova rezolucija "ne stvara pravno pravilo koje zabranjuje obaveznu vakcinaciju," potvrdio je.\nČlanovi Parlamentarne skupštine Saveta Evrope "zauzimaju politički stav koji nema pravnu vrednost", rekla je i Tania Rašo (Tania Racho), doktorka evropskog prava.\nOvo takođe objašnjava i sama Skupština na svom sajtu na kojem precizira da "nema ovlašćenja da usvaja obavezujuće zakone".\nSkrinšot sa sajta parlamentarne skupštine Saveta evrope napravljen 2. septembra 2021.\n"Ova rezolucija nije protiv vakcine, već naprotiv traži načine za olakšavanje primene vakcine u okviru evropskih država koje poštuju vladavinu prava, dakle, izvan upotrebe prinude," rekao je Loik Azule.\nS druge strane, "ne rešava pitanje usaglašenosti obaveze vakcinacije s obzirom na evropske standarde za zaštitu osnovnih prava," tvrdi on.\nPrema rečima Tanie Rašo, ako bi ova rezolucija imala opseg, bio bi pre svega "politički". "Od nje ćemo pamtiti da su izabrani zvaničnici iz svih 47 zemalja uspeli da se dogovore oko ovog pitanja," ističe ona.\nParlamentarna skupština nije Evropski sud za ljudska prava\nPostoji jedno telo koje ima moć da osudi države članice Saveta Evrope: Evropski sud za ljudska prava, koji donosi presude nakon što mu je upućena žalba. Međutim, jedina odluka suda o vakcinaciji bila u njenu korist. U aprilu 2021. Sud je presudio da obavezna vakcinacija dece protiv dečijih bolesti u Češkoj nije kršenje ljudskih prava.\n“Sud je utvrdio da su mere na koje su se žalili tužitelji, a koje su procenjene u nacionalnom kontekstu, uravnotežene s ciljevima češke države, to jest zaštitom od bolesti koje predstavljaju veliko ugrožavanje ljudskog zdravlja”, odlučio je.\nRezolucija parlamentarne skupštine Saveta Evrope nema veze sa sudom. Sud i skupština su dve različite strukture u Savetu Evrope.


Generalni direktor Direktorata za investicije, razvoj malih i srednjih preduzeća i upravljanje EU fondovima, Radosav Babić je, na Info danu za Program razvoja klastera, ukazao da je Fond za realizaciju Programa podsticanja razvoja klastera u Crnoj Gori za ovu godinu uvećan za 50 hiljada eura, i da iznosi 150 hiljada eura.\n"Cilj Programa je finansijska podrška efikasnijem funkcionisanju klastera i njihove bolje promocije, sa ciljem ostvarenja bolje konkurentske pozicije malih i srednjih preduzeća na nacionalnom i međunarodnom tržištu", istakao je Babić.\nBabić je ukazao da je Ministarstvo ekonomije, u saradnji sa Programom Ujedinjenih nacija za razvoj (UNDP), pored finansijske podrške, i ove godine obezbijedilo tehničku podršku za klastere.\n"Podrška se odnosi na pripremu aplikacije za program državne pomoći. Angažovan je konsultant UNDP, koji će voditi računa o kvalitetu i kompletnosti aplikacija", rekao je Babić.\nNačelnik direktorata za investicije, razvoj malih i srednjih preduzeća i upravljanje EU fondovima, Boris Rebić, ukazao je da klaster može predati aplikaciju za dva projekta, različite namjene, a da je, kako je saopštio, maksimalan iznos podrške 15 hiljada eura bez PDV-a, sem za nevladine organizacije, za koje PDV ne ulazi u obračun.\n"Težimo da podstaknemo udruživanje mikro, malih i srednjih preduzeća i preduzetnika u klastere, kako bi prevazišli biznis barijere sa kojima se suočavaju na tržištu, bolje promovisali svoje usluge i na taj način ostvarili bolju konkurentnost na tržištu", poručio je Rebić.\nOn je ukazao da i ove godine državna pomoć iznosi 50 odsto za klastere u razvijenim područjima i 65 odsto od ukupnih opravdanih troškova za klastere koji se nalaze na teritoriji manje razvijenih jedinica lokalne samouprave.\n"Namjena subvencije se odnosi na opravdanje troškove poslovanja, koji obuhvataju prije svega troškove ulaganja u materijalne i nematerijalnu imovinu, izuzev IT opreme i saobraćajnih sredstava, operativne troškove koji podrazumijevaju troškove osoblja i administrativne troškove", saopštio je Rebić.\nOn je pojasnio da su klasteri ove godine dužni da daju izjavu da nisu u poteškoćama sa propisima državne pomoći ili u obavezi povraćaja nezakonito primljene državne pomoći na period od tri godine od dana potpisivanja ugovora, shodno novom Zakonu o kontroli državne pomoći ("Sl. list CG", br. 12/2018).\nIZVOR: Vebsajt RTCG, 14.05.2018.


Konstantno se radi na poboljšanju uslova na Aerodromu Banja Luka - Akta.ba\n04.09.2020. 09:01 / Izvor: SRNA\nMinistarstvo saobraćaja i veza i preduzeće "Aerodromi Republike Srpske" kontinuirano rade na poboljšanju uslova i kvaliteta usluga na Aerodromu Banja Luka, a dokaz za to je i ubrzan razvoj avio-saobraćaja koji je ovaj aerodrom bilježio u prethodnom periodu.\n"Time treba da se održi standard za kretanje, polijetanje, slijetanje i boravak aviona na Aerodromu Banja Luka", rečeno je Srni u Ministarstvu saobraćaja i veza Republike Srpske.\nDa bi se ovo realizovalo, "Aerodromi Republike Srpske" uputili su inicijativu Ministarstvu saobraćaja i veza za finansijsku podršku za sanaciju aerodromskih površina.\n"Analiza treba da ima poseban osvrt na pistu, da se procijene finansijski aspekti i utvrde prioriteti sanacije, te da se o tome obavijesti Vlada Republike Srpske kako bi se donijela konačna odluka o finansiranju", navode u resornom ministarstvu.


Zavirite pre svih u novu kolekciju šminke Karla Lagerfilda | CityMagazine\nKao kreativni direktor modnih kuća Šanel i Fendi, kao i brenda koji ponosno nosi njegovo ime, Karl Lagerfild je čovek koji diktira trendove današnjice. Ovih dana, Lagerfild lansira novu liniju kozmetičkih proizvoda koja će osvojiti naše ormariće. Ovaj put reč je o saradnji sa australijskom kompanijom ModelCo.\nOva ograničena kozmetička serija nudi 50 novih proizvoda za lice, oči i usta, kao i set četkica i preslatku ručnu torbicu na kojoj je šljokičastim slovima ispisano „Karl“.\nCela kolekcija, počev od neodoljive palete senki za oči u obliku njegove mačke Šopet, preko tečnih karmina, do završnog sloja i balzama za usne, čiji su poklopci u obliku kreatorove siluete, vrvi od kiča i šarenila.\nZaštitni znak ove kolekcije - torbica sa Karlovim potpisom\nPored toga, kolekcija sadrži i praktičan set kompaktnih hajlajtera, kao i tri hajlajtera u olovci, crnu maskaru, ajlajner i maskaru za obrve.\nCene su pristupačne i kreću se od 14 funti za balzame za usne do 48 funti za paletu senki za oči.\nKolekcija senki za oči inspirisana Karlovom mačkom Šopet\n„Vodimo se potrebama naših kupaca, i uzbuđeni smo što im predstavljamo inovativnu liniju kozmetičkih proizvoda nastalu u saradnji Karla Lagerfilda i kompanije ModelCo“, ističe Pjer Paolo Rigi, izvršni direktor ove modne kuće. „Ova ograničena serija na pravi način odslikava viziju brenda Karl Lagerfild.“\nČetkica za šminku u liku Karla Lagerfilda\n„Teško ćete odoleti ovim ultra simpatičnim kozmetičkim proizvodima u liku Karla i Šapote. Saradnja Karla Lagerfilda, sinonima za šik, i najboljeg australijskog proizvođača šminke najobičniji stočić za make up pretvara u Instagram hit“, izjavila je Aleksija Ing, suosnivač sajta Cult Beauty, jedinog mesta gde ćete moći da poručite neki od ovih proizvoda. Kolekcija je rodno neutralna, sa dozom izopačenosti i oporog humora, a ništa manje i ne očekujemo od neprikosnovenog kralja mode.“\n9 modela farmerki za sezonu proleće/leto 2018. karl lagerfeld · mačka Šopet · nova kolekcija · šminka


Sajam turizma u Novom Sadu 2014\nFly Fly Travel na Sajmu turizma u Novom Sadu\nU Novom Sadu, od 10. do 14. aprila 2014. godine, održan je 47. Međunarodni sajam turizma, gastronomije i izložbe vina na kome je nastupilo više od 120 izlagača iz 7 zemalja regiona. Ovogodišnji sajam otvorio je gradonačelnik Novog Sada, Miloš Vučević koji je izrazio zadovoljstvo što je ovaj grad domaćin tako velike sajamske manifestacije i ove godine.\nPrvi put ove godine, sajam je održan u proleće kako bi turističke agencije predstavile svoje aranžmane pre početka sezone. Na sajmu je učestvovalo 33 turističke organizacije gradova i opština u Vojvodini, a pored njih, na sajmu su bili i turistička udruženja, salašari, banje i vinari. Još jedna novina bila je „binski nastup” na štandu Turističke organizacije Novog Sada na kojem su izvođeni različiti programi. Porodice su u subotu, 12. aprila, imale priliku da posete Sajam po posebnoj sniženoj ceni, kada su roditelji sa decom do 16 godina mogli da uđu na Sajam za 300 dinara, u odnosu na pojedinačnu dnevnu cenu od 250 dinara.\nI ove godine Fly Fly Travel je priredio brojna iznenađenja. Uz pomoć Novosadskih novina najavili smo posetiocima da će ih na našem štandu čekati nagrade kao što su: šest meseci besplatne pretplate na Fly & Travel magazin, 35% popusta na aranžmane za Grčku, a u nagrađivanju je učestvovala i Fly Fly Academy koja je doprinela deljenjem vaučera za besplatan kurs Letite bez straha kao i 70% popusta na Obuku kabinskog osoblja.


LUKA KOTORČEVIĆ, NOVI TALENAT UŽIČKOG AUTOMOBILIZMA - Užice Oglasna Tabla\nдецембар 6, 2016 0211\nKod gradonačelnika Užica Tihomira Petkovića, danas je priređen prijem za užičkog mladog automobilskog šampiona Luku Kotorčevića.\nLuka Kotorčević auto trke vozi već više od tri godine a najveći uspeh je postigao ove godine, osvojivši tri šampionske titule, prva je na reliju u klasi N, Nacionalna klasa, a druge dve šampionske titule su na brdskim trkama unutar juniorske i seniorske klase.\nPodsetivši se na automobilske asove Miluna i Milovana-Mikicu Vesnića, i Vićentija Savića, gradonačelnik je predstavio dvadestogodišnjeg Luku Kotorčevića kao njihovog budućeg naslednika.\n„Ono što jeste za ponos, je da imamo novog sportskog šampiona i na nama je da mu pomognemo kada su u pitanju materijalni uslovi, da i narednih godina osvaja što više titula“ – rekao je Petković i poželeo Kotorčeviću sreću u daljem takmičenju.\nNova nada automobilizma Luka Kotorčević, student je druge godine Matematičkog fakulteta u Beogradu, sa kartingom je počeo da se bavi sa 13 godina, a na auto trke je krenuo sa 16 godina, s obzirom da mu vozačka dozvola nije bila potrebna, pošto se prethodno uspešno bavio kartingom.\nROCK AND ROLL JE U MODI


Peći za grejanje i pećnice od cigle se aktivno koriste za zagrevanje kucnih kuća, a istovremeno ne umanjuju njihov značaj i u modernom vremenu. Oni mogu imati različite dizajne, različiti kako u svojoj funkcionalnosti tako i po izgledu. Ovaj članak …\nČak i pravilno i pravilno montirani sistemi grejanja ponekad mogu imati određene kvarove. Često su povezani sa prisustvom u vazdušnim utikačima cevovoda ili radijatora. Kako to sprečiti i kako da eliminišete ovaj problem će se razmatrati unutar …\nU ovom članku ćemo pogledati šta je peć za grejanje vodom, kakav je njihov radni princip i kakve su njihove karakteristike dizajna. Pored toga, govorićemo o tome koje su modifikacije ovih uređaja na tržištu i koje od njih mogu biti izabrane za …\nKako je izračunavanje prečnika cevi za grejanje kod poznate snage kotla? Kako izračunati minimalni prečnik za poseban deo konture? U ovom članku moramo da se upoznamo sa formulama koje se koriste u proračunima i pratimo poznanstva sa primerima …\nOdlučili ste da izgradite kuću ili vikendicu, pre ili kasnije ćete se suočiti sa problemom izbora sistema grejanja koji će biti jednako efikasan, funkcionalan i ekonomičan. Trenutno je zagrevanje seoske kuće koja je najprogresivnije rešenje, …\nZime su različite, za godinu dana, zima može biti uzbudljiva sa puno snega i slabim mrazom, ali u narednoj godini temperatura termometra može dostići -20? Prema tome, izbor radijatora za grejanje ne bi trebalo lagano da se radi, jer njegov dizajn …\nMnogi programeri i oni koji vrše popravke postavlja se pitanje kako izračunati broj delova radijatora za sobu. Zapravo, sve je sasvim jednostavno, a što je najvažnije - kako bi se izbjeglo pogrešno izračunavanje, u suprotnom će soba biti suviše …\nKako i na koji način funkcioniše gravitaciono grejanje? Šta utiče na cirkulaciju hladnjaka? Koja oprema je potrebna za puni sistem bez problema? U ovom članku ćemo pokušati pronaći odgovore na ova i mnoga druga pitanja. Šta je toU svakom sistemu …\nTehnologija štednje energije ne stoji - svake godine sve više i više ponuda se pojavljuje na tržištu za prodaju i ugradnju jednog ili nekih ekonomičnih sistema grejanja kuća. Možda je jedna od najneobičnijih i atraktivnijih ponuda helio-grejanje.U …\nPri izgradnji privatnih kuća na obavezan način moraju se striktno pridržavati građevinskih kodova, sadržanih u propisima i pravilima industrije. Posebnu pažnju treba posvetiti ovom problemu ako dizajnirate vlastito grijanje kuće: Ruska Federacija, …


Dodaj međunarodne pozive\nNAZIV DODATKA PRETPLATA\nNačin aktivacije dodataka\nAktivacija/deaktivacija dodataka vrši se preko sljedećih kanala:\nDodaci 1/3/5/10/15/20GB biznis mjesečno se automatski produžavaju svakog mjeseca dok ih korisnik ne deaktivira.\nDodatak 1GB biznis jedan mjesec se ne produžava automatski i ukoliko korisnik želi da ponovo koristi ovaj dodatak potrebno je da ga ponovo aktivira. Korisnik može aktivirati ovaj dodatak samo nakon što potroši sav internet saobraćaj iz tarifnog paketa ili nekog drugog internet dodatka.\nKorisnik može istovremeno imati aktivan samo jedan od dodataka koji se obnavljaju svakog mjeseca (1/3/5/10/15/20GB biznis mjesečno), dok može aktivirati neograničen broj puta jednokratni dodatak (1GB biznis jedan mjesec)\nSaobraćaj iz dodatka troši se prije saobraćaja iz tarifnog paketa ukoliko ga korisnik ima. Nakon potrošenog saobraćaja iz dodatka, korisnik koji ima neki od aktuelnih Biznis Start i Total paketa vraća se na uslove korišćenja interneta definisanih tarifnim paketom.\nNeiskorišćeni saobraćaj iz dodataka ne prenosi se u naredne mjesece\nZa korišćenje svih dodataka plaća se pun iznos mjesečne pretplate za dodatak i dobija pun iznos saobraćaja i u prvom i u posljednjem obračunskom periodu korišćenja.\nSvi navedeni dodaci se deaktiviraju na kraju obračunskog perioda u kom je podnijet zahtjev za deaktivaciju, a korisniku je dostupan saobraćaj do kraja tog obračunskog perioda.


Radojičić: Nova zgrada Prihvatilišta za decu u završnoj fazi | Grad Beograd\nGradonačelnik Beograda prof. dr Zoran Radojičić obišao je radove na adaptaciji i rekonstrukciji nove zgrade Prihvatilišta za decu i mlade u Ulici Živka Davidovića na Zvezdari.\nDogađaju su prisustvovali sekretarka za socijalnu zaštitu Nataša Stanisavljević, Vladeta Mitrović iz Sekretarijata za investicije, kao i vršilac dužnosti direktora Prihvatilišta Danijela Stajković.\nVrednost investicije je 120 miliona dinara, a gradonačelnik je istakao da je rok za završetak radova 25. februar.\n– Zadovoljan sam, urađeno je 97 odsto posla, ali sam veoma srećan i zbog činjenice da ćemo novim objektom Prihvatilišta rešiti veliki problem. Prostor u kojem se deca trenutno nalaze nije adekvatan i zauzima površinu od svega 250 kvadratnih metara, dok će ovde na raspolaganju imati više od 1.700 kvadratnih metara. Kapacitet nove zgrade Prihvatilišta biće znatno veći, deca će moći da se zadrže najduže šest meseci, nakon čega će biti upućivana u hraniteljske porodice ili na drugo mesto sa obezbeđenim uslovima za njihov boravak. U pitanju su najugroženije kategorije – zlostavljana deca, deca bez roditelja ili staratelja, kao i deca koja su bila predmet trgovine ljudima – rekao je gradonačelnik.\nPrema njegovim rečima, veoma je važno da kao društvo brinemo o toj grupi dece jer im je naša pomoć neophodna. Kako je rekao, adaptacija i rekonstrukcija ovog objekta dokaz je da Grad Beograd razmišlja na pravi način kada je ovaj segment socijalne zaštite u pitanju.\n– U razgovoru sa direktorkom saznao sam da je jedna od novogodišnjih želja dece koja se trenutno nalaze u Prihvatilištu upravo dobijanje adekvatnijih uslova koji ih ovde očekuju. U narednom periodu ću sigurno dodatno obilaziti ovu lokaciju kako bih se uverio da radovi napreduju u skladu sa planovima. Od početka mog mandata, ovaj projekat se nalazi na visokom mestu liste prioriteta – podsetio je Radojičić.\nOn je dodao da je deo objekta koji će biti Svratište u potpunosti odvojen od Prihvatilišta, što je veoma važno, jer deca u Svratište dolaze samo preko dana, dok u Prihvatilištu mogu da provedu znatno duži period.\n– Neke od prostorija su uređene, poput senzorne sobe, ali i sobe za bezbedno ispoljavanje besa. Ljudi koji rade sa decom iz Prihvatilišta obavljaju izuzetno odgovoran i težak posao, ali u isto vreme značajan i human. Sve nabavke koje su potrebne, poput nameštaja, kuhinje i opreme, obavljene su i počela je isporuka. Iako je najveći deo posla završen, ostalo je još dosta toga da se uradi, poput uređenja okoline zgrade, ali će i to biti završeno na vreme – zaključio je gradonačelnik.


Raspored - Radio Slobodna Evropa, Utorak 21 april/travanj 2009\nGovorimo o krađama - šta se poduzima, na koji način se procesuiraju lopovi, koje su kazne za krivično djelo pljačke, da li policija uspijeva pronaći i vratiti ukradenu imovinu itd. Reporteri iz cijele BiH javljaju o najaktuelnijim događajima u njihovim sredinama. Redovna rubrika Radija 27 utorkom je "Svijet interneta". Redovni sadržaji jutarnjeg programa za BiH su i vijesti i muzika.\n- Nekadašnji vlasnici maslinjaka u uvali Valdanos kod Ulcinja ne odustaju od zahtjeva da im država vrati zemljište, a potencijalne investitore su upozorili da je vlasništvo nad tim zemljištem sporno, dok državni organi smatraju da tender za zakup Valdanosa i buduća izgradnja turističkog kompleksa nije u konfliktu sa zahtjevima bivših vlasnika. - Nakon odobravanja 40 miliona EUR za socijalni program Kombinata aluminijuma, Svjetska banka je upozorila crnogorsku Vladu da prilikom dodjeljivanja pomoći mora biti sigurna u efekte koji će se postići, jer se u suprotnom novac poreskih obveznika troši uzalud. Pitamo: zašto država nije definisala jasne kriterijume odobravanja pomoći iz džepa poreskih obveznika?\nU emisiji za BiH najviše pažnje posvećujemo pripremi jesenje vježbe NATO-a kod nas, te problemima u domaćoj metalskoj industriji. Isto tako, saznaćete kako se kod nas kontroliše kvalitet i čistoća svježeg mlijeka i o mjerama koje se u tom cilju primjenjuju. Od informacija iz svijeta, posebno mjesto zauzima slučaj američke novinarke Saberi koje je u Teheranu osuđena na 8 godina robije.\nEmisija o dešavanjima u regionu (BiH, Srbija, Kosovo, Crna Gora, Hrvatska) i svijetu. U emisiji koja je pred vama opširnije govorimo o pripremama Sarajeva za zajedničku vojnu vježbu s NATO-om, a osim toga možete čuti kakve su šanse za otpočinjanje dijaloga kosovskih Srba i institucija u Prištini, hoće li novi pregovori okončati slovenačku blokadu hrvatskog priključenja EU, te da li tajkuni finansiraju političke partije u Srbiji?


Cilj EU bio je da se poveća broj staništa i životinjskih vrsta dobrim ili unapređenim statusom čuvanja za 100 i 50 odsto u 2020. u poređenju sa periodom od 2001. do 2006. godine.\nMeđutim, EU ide ka tome da promaši zacrtani cilj za 12 odsto kada se radi o staništima i za dva odsto kada je reč o životinjskim vrstama. Unija nije uspela da ispuni ni cilj povećanja broja vrsta ptica dobrim ili unapređenim populacionim statusom do 2020. godine.\n“To jasno pokazuje da i dalje gubimo naš vitalni sistem podrške”, izjavio je evropski komesar za životnu sredinu Virginijus Sinkevičijus.\nEvropska komisija predstavila je u maju plan za smanjenje upotrebe pesticida za 50 odsto i da se organski obrađuje 25 odsto zemlje do 2030. godine, a poljoprivredne grupe smatraju da bi to moglo da ugrozi useve.


Rusija će malezijskim ekspertima predati podatke o padu aviona MH17 - Sputnjik Srbija\n17:17 19 Septembar 2020\nRusija će malezijskim ekspertima predati podatke o padu aviona MH17\n11:01 21.11.2019 (osveženo 11:06 21.11.2019) Preuzmite kraći link\nMinistar spoljnih poslova Rusije Sergej Lavrov izjavio je da je sa kolegom iz Malezije razgovarao o načinima na koje Rusija može da doprinese istrazi o padu aviona na letu MH17 iznad Donbasa i pozvao malezijske eksperte da se upoznaju sa ruskim podacima o nesreći.\n„Danas smo razgovarali o onome što je Rusija radila kako bi obezbedila maksimalno objektivnu, detaljnu i konkretnu istragu i sve one stvari koje smo prenosili u obliku informacija i demonstracija kako se sve to moglo dogoditi i šta iz toga proizilazi, sve to ignoriše Zajednička istražna grupa“, objasnio je Lavrov na konferenciji za medije nakon razgovora sa malezijskim ministrom spoljnih poslova Sajfudinom Abdulom.\nLavrov je dodao da je Rusija pozvala eksperte iz Malezije da se upoznaju sa ruskim podacima o rušenju malezijskog „boinga“.\n„Malezija nije informisana o podacima koje smo davali Zajedničkoj istražnoj grupi i zbog toga smo pozvali naše malezijske prijatelje da nam upute odgovarajuće eksperte kojima će naši stručnjaci ponoviti sve ono što su pokazivali i predavali Holandiji za Istražnu grupu“, istakao je Lavrov.\nMinistar je izrazio nadu da će to pomoći malezijskim kolegama da budu informisaniji „nego što bi ostali učesnici istražne grupe to želeli“.\nRusija je sprovela sopstvenu istragu u kojoj je zaključila da je MH17 oboren starijom verzijom rakete „Buk“ proizvedene 1986. godine i koju je imala Ukrajina, a Rusija je postupno praznila svoje zalihe rakete u okviru programa vojne modernizacije 2000-ih. Ruska istraga je obuhvatila opsežne studije forenzičkih dokaza, kao i dosad neviđenu deklasifikaciju prethodno tajnih podataka o naprednom vojnom hardveru i složenom eksperimentu odbrambenog koncerna „Almaz-Antej“, proizvođača „Buka“, kako bi utvrdila ko je oborio avion.\nSergej Lavrov, MH17, malezijski avion MH17\n17:17 Krotitelj „Tigrova“: Čiji su tenkovi bili „strah i trepet“ za Nemce tokom Drugog svetskog rata\n16:32 Rusija spremna za 6G mrežu\n16:31 Sprema se novi rijaliti: Glavna nagrada – vanzemaljska


Ukidanje obaveze vojnog roka istorijska odluka – Nadlanu.com\nBEOGRAD, 2. decembra 2010. (Beta) - Ministar odbrane Dragan Šutanovac rekao je u četvrtak u Skupštini Srbije da je ukidanje obaveze služenja vojnog roka istorijska odluka koja će Srbiju svrstati u red država sa modernom vojskom, organizovanom po najvišim standardima.\nObrazlažući poslanicima Predlog odluke o obustavi služenja obaveze služenja vojnog roka, Šutanovac je kazao da je profesionalizacija vojske želja i težnja većine građana. Prema njegovim rečima, profesionalni vojnik je dobrovoljno u vojsci, zreliji je, obučeniji, odgovorniji i spremniji da ispuni sve misije i zadatke.\n"Ekonomska računica pokazuje da je profesionalni vojnik neznatno skuplji od redovnog vojnika, ali višestruko korisniji", kazao je ministar odbrane i podsetio da su sve vojske u okruženju već profesionalizovane.\nŠutanovac je istakao da se rezultat reforme očitava kroz poverenje građana u vojsku koje je danas, kako je naveo, na visokom nivou. U svom izlaganju, Šutanovac je podsetio na istoriju profesionalne vojske u Srbiji.


PROMENILA LIČNI OPIS: Evo kako je Nikolija izgledala pre operacija! (FOTO) - InfoRS blog\nOvako je Nikolija izgledala pre nekoliko godina\nNa novom selfiju izgleda neprepoznatljivo\nS godinama se i njen fizički izgled dosta menjao, pa je od mršave plavuše kakvu smo je videli u Survajveru, postal zanosna brineta bujnih oblina. Jasno je da Nikolija dosta ulaže u svoj izgled, što se vidi i na novom selfiju koji je nedavno objavila. Ipak, mnogi smatraju da je pretarala i da joj je prirodan izgled mnogo lepše pristajao. Da li se slažete?\nTags: nekad i sadnikolija jovanovicpromena\nNE MOŽE DA SE ZAUSTAVI Indira postala zavisnik! (VIDEO)\nNext story TAJMING JE SVE: Evo kada je najbolje vreme za seks prema vašim godinama!\nPrevious story NEĆETE VEROVATI, OBRVE KRIJU VAŠU TAJNU: Evo šta njen oblik govori kakva ste ličnost!


Novosadski kontejneri će biti sigurni i u 2020. godini, čuvari ostaju na gradskim ulicama – Poslovni portal o upravljanju otpadom i reciklaži\nPortal 021 navodi da je, kako se može videti u planu javnih nabavki „Čistoće“ za 2020. godinu, za uslugu „čuvanja komunalne opreme na mestima za odlaganje otpada“ pripremljeno 10 miliona dinara. Praksa iz prethodnih godina pokazala je da čistoća angažuje kompanije „Ipon security“ i „G4S Secure Solution“, a posao bude sklopljen po ceni od oko 10 miliona dinara, bez uračunatog poreza.\nU „Čistoći“ za 021.rs navode da angažovani radnici imaju u proseku 10 intervencija dnevno, odnosno da je od aprila do kraja prošle godine bilo oko 3.000 intervencija zbog uništavanja komunalne opreme za odlaganje otpada. Dodaju i da je saradnja sa komunalnom policijom i inspekcijom kontinuirana, ali da nemaju preciznu informaciju o broju zajedničkih akcija.\nRadnici obezbeđenja se angažuju od 2017. godine, a u „Čistoći“ poručuju da je šteta zbog uništavanja komunalne opreme smanjena višestruko.\n„To pokazuje broj radnih naloga za popravku kontejnera i druge opreme, koji je smanjen za gotovo trećinu u odnosu na prethodni period. Osim toga, značajno je i smanjenje otpada koji nastaje rasipanjem smeća u okolini kontejnerskih mesta, kao i stvaranje divljih deponija na pojedinim lokacijama. S tim u vezi, naglašavamo da su radnici angažovani na obilasku kontejnerskih mesta radili u proteklom periodu i na sprečavanju ponovnog nastanka divljih deponija na mestima gde su raščišćene, u prošloj godini pre svega u ulicama Dunavske divizije, Živojina Ćuluma i na Temerniskom putu, a posebno na prilaznom putu ka Gradskoj deponiji“, navode u gradskoj čistoći za 021.rs.\nIpak, problemi i dalje postoje. Najveća prepreka većoj higijeni u gradu su nesavesni pojedinci, ali i brojna preduzeća, koja širom grada nepravilno odlažu krupni i kabasti otpad, neretko u kontejnere, što može da dovede do njihovog oštećenja, ali i kamiona za odvoženje smeća, čime se povećava materijalna šteta.\n„Osim toga, veliki problem je i odlaganje krupnog otpada, nameštaja, kutija, sanitarija, građevinskog šuta pored kontejnera i u njihovoj okolini. Divlje deponije nastaju u desetinama, na teritoriji celog grada, svakodnevno. JKP ‘Čistoća’ apeluje kontinuirano da se sa takvom praksom prestane, ali za sada, nažalost, još uvek nema značajnijih pomaka na tom polju“, zaključuju u „Čistoći“.\nOd kada „Čistoća“ angažuje čuvare, od leta 2017. godine, zaključena su tri ugovora sa kompanijama „Ipon Security“ i „G4S Secure Solutions“, čija je vrednost 29,7 miliona dinara sa uračunatim PDV-om. Na proleće će biti raspisana nova javna nabavka, a kako se očekuje da ponuda dobavljača ponovo bude oko 10 miliona dinara, računica pokazuje da će građani, u tom slučaju, za četiri godine angažovanja obezbeđenja radi čuvanja komunalne opreme i sprečavanja stvaranja deponija, platiti više od 40 miliona dinara.\nJedna od glavnih zamerki građana je bila ta da ne mogu da vide čuvare na ulici, govoreći da oni ne postoje. Međutim, 021.rs je prošle godine bio prvi medij koji je proveo nekoliko sati u patroli sa radnicima obezbeđenja, koji su po prvi put govorili o svom poslu i pompi koja se digla u vezi sa njim. Reportažu o patroli sa čuvarima kontejnera možete da čitate OVDE.


Održan 27. sastanak Komiteta EA za laboratorije | ATS\n27. sastanak Komiteta za laboratorije (EA LS) Evropske organizacije za akreditaciju (EA) je održan u Valeti, Malta, u periodu od 11. do 13. marta 2014. godine. Nakon otvaranja sastanka i predstavljanja prisutnih, usvojen je zapisnik sa prethodnog, 26. sastanka EA LS koji je održan u Briselu u septembru 2013. godine, a predstavljen je i status aktivnosti sa poslednjeg sastanka EA LS (stanje revizije EA-4/15; aktivnosti u vezi MLA sporazuma za PT provajdere i proizvođače referentnih materijala; aktivnosti u vezi nastavka rada na dokumentu „Mišljenja i tumačenja“).\nPredstavljene su informacije Izvršnog komiteta EA (EA EX) i Generalne skupštine EA (EA GA) po pitanjima vezanim za EA LS. Najviše vremena je provedeno u diskusiji u vezi reizdavanja izveštaja o ispitivanju u slučaju kada se menja naziv robne marke/proizvoda (veza sa t.5.10.9 standarda ISO/IEC 17025), jer je EA GA odložila donošenje konačne odluke u vezi dokumenta koji je predložio Komitet za laboratorije. Na osnovu odluke EA GA neophodno je formiranje „position paper“ sa posebnim osvrtom na razjašnjenje između aktivnosti, koje sprovodi akreditovana laboratorija, i aktivnosti koje sprovodi laboratorija koja je notifikovano telo.\nAkreditacija uzorkovanja kao samostalne aktivnosti je bila predmet kraće diskusije uzimajući u obzir različite politike koje sprovode akreditaciona tela. Pomenut je i zaključak radne grupe ILAC WG u vezi mogućnosti akreditacije uzorkovanja kao samostalne aktivnosti. Odlučeno je da se o ovom pitanju diskusija nastavi, ukoliko bude potrebno, na osnovu zaključaka sa sledećeg sastanka Horizontalnog komiteta EA (EA NNS) u čijoj je nadležnosti sada pitanje akreditacije uzorkovanja kao samostalne aktivnosti.\nDat je osvrt u vezi aktivnosti ILAC-a vezane za MLA sporazum za proizvođače referentnih materijala kao nastavka rada na reviziji dokumenta ILAC G19 (akreditacija u oblasti forenzike).\nZainteresovane strane su predstavile svoje aktivnosti iz prethodnog perioda, kao i aktivnosti u saradnji sa EA: nastavak saradnje sa IRMM (Institute for Reference Materials and Measurements) posebno u oblasti PT aktivnosti za poslove ispitivanja; dr Urlich Rose prezentovao je aktivnosti („joint assessments“) koje je realizovao EDQM (European Directorate for the Quality of Medicines & HealthCare) u saradnji sa nacionalnim akreditacionim telima; prezentovane su aktivnosti ERRO (The European and Mediterranean Plant Protection Organisation) u vezi sa fleksibilnim obimom, kao i aktivnosti u cilju rešavanja problema raspoloživosti PT aktivnosti u ovoj oblasti; EURACHEM je prezentovao informaciju o novom izdanju dokumenta u oblasti mikrobioloških ispitivanja za koji se sada očekuje da zameni dokument EA-4/10 (napomena: konačna odluka o povlačenju EA-4/10 se očekuje u maju na sastanku EA GA).\nU okviru izveštaja o radu upravljačkih (management) i radnih grupa EA LS-a predstavljeni su izveštaji svake od grupa ponaosob:\n-WG Health Care - dokument u vezi akreditacije za POCT (Point of care testing) ulazi u sledeću fazu komentarisanja od strane članica EA; obuka za akreditaciona tela u vezi zahteva novog izdanja standarda ISO 15189 će biti realizovana u junu ove godine;\n- WG ILC Testing i WG ILC Calibration - usvojen je petodišnji plan „highlighted“ PT aktivnosti i donete su odluke u vezi evaluacije rezultata učešća u ovim aktivnostima tokom kolegijalnih ocenjivanja;\n- TN Calibration - posebnih aktivnosti nije bilo sem razmene odgovora na nekoliko pitanja postavljenih putem mreže;\n- TN Environment - članovi komiteta su obavešteni o nameri CEN-a da transformiše CEN/TS 15675 u standard;\n- TN Mechanical & Toys Testing - u prethodnom periodu dostavljeni su komentari i primedbe na poslednju verziju revizije dokumenta EA-4/15; radna grupa će nastaviti rad na usaglašavanju dokumenta uzimajući u obzir činjenicu da su u postojeći predlog revizije već uneti zahtevi nove verzije standarda ISO/IEC 17020, da postojeći predlog sadrži pozivanje na veliki broj tehničkih standarda što je neophodno uzimajući u obzir karakter i zahteve u vezi uispitivanja bez razaranja (NDT testing/inspection) i, najvažnije, zahtevi u vezi sertifikacije/odobravanja osoblja koje obavlja ovu vrstu aktivnosti biće jasnije definisani uzimajući u obzir nedostatak harmonizovanog pristupa među članicama EA i postojanje zahteva u nacionalnim propisima;\n- TN Food and Feed - pojedine članice EA su iznele predlog u vezi formiranja dokumenta za akreditaciju u oblasti ispitivanja pesticida; pre konačne odluke u vezi ovog predloga sprovešće se anketa među članicama EA LC-a u vezi potrebe za postojanjem ovakvog dokumenta;\n- TN Forensics - članovi komiteta su obavešteni o aktivnostima CEN TC 419 na razvoju novog standarda u oblasti forenzičke nauke;\n- TFG RMP PTP - usvojen je predlog za formiranje EA dokumenta za akreditaciju proizvođača referentnih materijala, kao i predlog za povlačenje dokumenta EA-2/09;\nRadna grupa nastavlja, i pored evidentnih razlika u tumačenju zahteva standarda ISO/IEC 17025 među nacionalnim akreditacionim telima, aktivnosti na nacrtu dokumenta EA - h/hh – Guidance on Assessing Opinions and Interpretations.\nUzimajući u obzir činjenicu da je proračun merne nesigurnosti izazov za mnoge oblasti ispitivanja, organizovana je diskusija u vezi zahteva za uspostavljanjem politike u vezi procene merne nesigirnosti (5.4.6.1 – 5.4.6.3 ISO/IEC 17025) i načina izveštavanja o istoj (5.10.3.1 ISO/IEC 17025). Rezultati diskusije će biti razmatrani na sastanku ILAC-a posvećenom izmeni dokumenta ILAC-G17:2002 Introducing the Concept of Uncertainty of Measurement in Testing in Association with the Application of the Standard ISO/IEC 17025.


"Krajiška kuća" od aprila u centru Banjaluke - Teglica.baTeglica.ba\nObjavljeno: 27/01/202015:03 Updated: 20:08\nObjekat u kome će biti smještena ''Krajiška kuća''\nNa Dan grada Banjaluka – 22. aprila trebalo bi da bude otvorena ”Krajiška kuća” u kojoj će lokalni poljoprivrednici prodavati svoje proizvode, izjavio je direktor banjalučkog Centra za razvoj poljoprivrede i sela Draško Ilić.\n”U dogovoru sa gradonačelnikom Banjaluke Igorom Radojičićem naše ambicije su da Krajiška kuća bude otvorena 22. aprila”, istakao je Ilić.\nOn je naglasio da će u Krajiškoj kući biti dostupni isključivo domaći proizvodi i hrana organskog porijekla – med, proizvodi od raznog povrća i voća, voćne prerađevine i sokovi, rakija, suhomesnati proizvodi i razne vrste sireva, ljekovito bilje, čajevi, prirodna kozmetika.\n”Da bi ponuda bila što kvalitetnija i interesantnija i za turiste i za naše građane obratili smo se i u 20 opština okruženja grada Banjaluke, zapadnog dijela Republike Srpske koji spadaju pod Krajinu da sve delicije predstave u Krajiškoj kući”, naglasio je Ilić.\nOn je izrazio nadu da bi, ukoliko uspješno bude riješen poslovni prostor u Trebinju, u septembru mogla da bude pokrenuta Krajiška kuća i u tom gradu.\nIlić je podsjetio da je u Banjaluci prošle godine otvorena ”Hercegovačka kuća” – projekat koji su zajednički realizovali Agrarni fond Trebinja i Centar za razvoj poljoprivrede i sela Banjaluka.\nPrethodni post Previous post: Praktični savjeti kako koristiti kokosovo ulje u domaćinstvu\nSljedeći post Next post: Napravite hljeb od banana\nIsplaćeni podsticaji proizvođačima maline, kupine i jagode\nVlada Zeničko-dobojskog kantona isplatila je sredstva podsticaja proizvođačima maline, kupine i organske jagode za 2020. godinu. Isplaćeno je ukupno 547.314,40…\nOko 50 hiljada KM dodijeljeno bihaćkim poljoprivrednicima\nU Gradskoj upravi Bihaća upriličeno je potpisivanje ugovora sa pet korisnika koji su uspješno aplicirali na Javni poziv za odabir…\nObjavljeno: 23/11/201916:27 Updated: 20:30


Vulin o slučaju Jajinci i eventualnoj vezi sa ambasadom SAD – NovostiDana.rs\nVulin o slučaju Jajinci i eventualnoj vezi sa ambasadom SAD\nBEOGRAD – Ministar za rad Aleksandar Vulin doveo je u vezu bezbednosnu pretnju, vezano za otkriće oružja u blizni porodične kuće premijera Srbije, sa ambasadom SAD u Srbiji, ali je istakao da ne veruje da iza toga stoji američka država.\nPrema njegovim rečima, slučaj Jajinci nije počeo u Jajincima i ne desava se sada, već je počeo izborne noći.\n„Izneću nešto što nije stav Vlade Srbije, niti sam imao priliku da razmenim mišljenja sa premijerom, ali pred Srbiju treba izneti istinu i izložiti činjenice. Slučaj Jajinci je počeo izborne noći, kad je došlo do upada u Republičku izbornu komisiju svih partija, pokušaja da se izmene izborni rezultati i njihov odlazak kod američkog amabsadora Kajl Skota“, rekao je Vulin gostujući u emisiji „Upitnik“ na RTS.\nOn je naveo da je američki ambasador prethodno šest godina boravio u Moskvi i da odlično zna pravila diplomatije – uzbornoj noći ni prima vlast ne prima ni opziciju, ne meša se u to.\n„I odmah sutradan Savamala počinje da bude glavna priča, govore i pišu kako će se režim ugušiti u krvi…Imate službenike američke ambasade koji idu na te proteste da čuju …a onda ga naše službe snime kako duva u pištaljku i kako aktivno učestvuje u tome“, naveo je Vulin.\nKako je dodao, svaki put kad Srbija želi da postane čvršća, stabilnija, onda neko na protestima opozicije kaže:\n„Sve je u redu, tu je velika sila koja će srušiti ovu vlast, ponovo će odlučivati ambasadori „, rekao je Vulin, dodajući da baš tada stiže pitanje Vučiću da li će da prizna genocid u Srebrenici.\nOn podseća da je premijer u Gradiški u govoru rekao da se neće ponoviti Oluja, a da kao odgovor na to američki amabsador sedi na jahti i slika se sa Lidijom Udovički, sa ženom koja je htela da kriminalizuje premijera…\n„Kada krenu pritisci, Trepča, imate hvatanje srpskog policajca koji odaje tajne..špijuni pokušavaju da vladaju, a Vučić čini tu ključnu grešku koju mu ne praštaju – kaže da neće dopustiti da špijuni vršljaju, kaže ko su i odakle su… i odmah imate američke marince koji nose majice helouin“, rekao je on.\nOn ističe da ne želi da veruje da iza ovoga stoji američka država, ali da mora da skrene pažnju na ponašanje službenika te iste države i nepoštovanje koje se pokazuje prema ovoj zemlji.\n„Onda imate da prvaci opozicije, tu mislim na DS, okupljaju po kafanama penzionisane generale i to one koji nisu uspeli da nas uvedu u NATO. Neki od njih su bili vojni atašei u Vašingtonu, pa govore kako će najpre da obore Stefanovića i Vulina a onda će doći do Vučića….“\nGovoreći o slučaju pronađenog oružja on je još rekao:\n„Ali jedno je sigurno. Jednog Vučića su hteli da ubiju, da li Andreja ili Aleksandra, ali jednog su hteli da ubiju. Ne verujem u slučajnosti da se 97 ubica nađe na prostoru gde se nađe zolja, granate, municija i sve se to nađe na najidealnijem mogućem mestu, gde ljudi prolaze i ne mogu da se odbrane“, rekao je Vulin.\nSiti bolji od Barselone, povrede Tošića i Fejse


Sajam pčelara 12. i 13. februara u Beogradu | Biznis.rs\n21.1.2022 13:28 Autor: Redakcija Biznis.rs 3\nDržavni pčelarski sajam biće održan na Beogradskom samu 12. i 13. februara, najavljeno je u petak. Na sajmu koji organizuje Saveza pčelarskih organizacija Srbije,...\nDržavni pčelarski sajam biće održan na Beogradskom samu 12. i 13. februara, najavljeno je u petak. Na sajmu koji organizuje Saveza pčelarskih organizacija Srbije, moći će da se pored meda i drugih pčelinjih proizvoda po najpovoljnijim uslovima nabave i kompletna pčelarska oprema i repromaterijali, a biće organizovani i stručni paneli i seminari.\nBeogradski sajam najavio je da će od 27. do 29. januara biti održana manifestacija „Agro Belgrade 2022“ koja će se baviti temama iz oblasti tržišta i plasmana svežeg voća, transporta, finansiranja, navodnjavanja, budućnosti proizvodnje bobičastog voća, kao i modernizacije srpske proizvodnje vina, prenosi Beta.\nOčekuje se da se okupe renomirani domaći i strani izlagači i brendovi, uključujući i predstavnike najvećih svetskih kompanija u oblastima poljoprivredne mehanizacije, sistema navodnjavanja, sistema protivgradne zaštite i dostavna vozila, navedeno je u saopštenju\n„Među izlagačima će se naći i hemijske kuće, kao i firme koje se bave proizvodnjom prihrane bilja, zaštitari, semenske kuće, rasadničari, te firme iz prehrambene industrije“, navodi se u saopštenju.\nAGROBIZNIS BIZNIS SAJAM\nSajam automobila i motocikala od 12. do 15. maja u Beogradu\n22.1.2022 #2 Author\nTu sam sigurna da kupujem pravi med


Petak, 6.12.2019., 11:44 Petak, 6.12.2019., 11:11\nU Republici Srpskoj tokom vikenda očekuje se promjenljivo oblačno i uglavnom suvo vrijeme sa kraćim sunčanim intervalima i dnevnom temperaturom do 14 stepeni Celzijusovih.\nPrema prognozi meteorologa, u Republici Srpskoj će sutra ujutro biti suvo, osim na jugu gdje može biti malo kiše, mjestimično maglovito, a tokom dana promjenljivo oblačno sa sunčanim periodima. Krajem dana i tokom večeri u Semberiji i Posavini postojaće uslovi za slabu kišu.\nЈutarnja temperatura biće od dva do osam, na planinama oko minus jedan stepen Celzijusov, a najviša dnevna od osam do 14 stepeni, na planinama oko pet stepeni Celzijusovih, navodi se na sajtu Republičkog hidrometeorološkog zavoda.\nЈutarnja temperatura biće od dva do osam, na planinama oko minus jedan stepen, a dnevna temperatura od šest do 12, na planinama oko tri stepena Celzijusova.\nЈutarnja temperatura biće od dva do osam, a najviša dnevna od devet do 15 stepeni, na planinama oko šest stepeni Celzijusovih.\nЈutarnja temperatura od jedan do sedam, na planinama oko minus dva stepena Celzijusova. Najviša dnevna temperatura od četiri do 10, na planinama oko jedan stepen Celzijusov.


ZAKON O SLOBODNOM PRISTUPU INFORMACIJAMA OD JAVNOG ZNAČAJA: Iako je nesporno da javni beležnici vrše javna ovlašćenja i da su informacije o njihovom (ne)zakonitom ili (ne)korektnom postupanju od izuzetnog značaja za javnost, oni ipak nisu obveznici Zakona i protiv njih se, u slučaju uskraćivanja informacija, ne može tražiti zaštiti prava od Poverenika. Zakon koristi termin "organizacija kojoj su poverena javna ovlašćenja", a javni beležnik je pojedinac, fizičko lice, stručnjak koga imenuje ministar, nema status pravnog lica i nije organizacija\nPovereniku za informacije od javnog značaja i zaštitu podataka o ličnosti obratio se veći broj građana, medija, NVO i predstavnika političkih stranaka sa pitanjem - da li javni beležnici imaju status organa javne vlasti u smislu člana 3. Zakona o slobodnom pristupu informacijama od javnog značaja ("Sl. glasnik RS", br. 120/2004, 54/2007, 104/2009 i 36/2010 - dalje: Zakon), da li se na njih odnose obaveze iz tog zakona, te da li se radi pristupa informacijama protiv njih može podnositi žalba i tražiti zaštita prava od Poverenika?\nImajući u vidu da javni beležnici u neposrednom predstojećem predizbornom postupku overavajući potpise građana koji podržavaju pojedine kandidate imaju važnu ulogu, logično je povećano interesovanje javnosti za njihove aktivnosti, kao i već javno iznete sumnje u eventualno odbijanje pružanja usluga, uskraćivanje prava, diskriminaciju i sl.\nMeđutim, iako je nesporno da javni beležnici vrše javna ovlašćenja i da su informacije o njihovom (ne)zakonitom ili (ne)korektnom postupanju u toku predizbornog postupka od izuzetnog značaja za javnost, oni ipak nisu obveznici Zakona i protiv njih se, u slučaju uskraćivanja informacija, ne može tražiti zaštiti prava od Poverenika.\nZakonodavac se pri utvrđivanju statusa organa javne vlasti u smislu Zakona, očigledno rukovodio time da se taj status dobija i po osnovu poverenih javnih ovlašćenja. Nesporno je da su Zakonom o javnom beležništvu ("Sl. glasnik RS", br. 31/2011, 85/2012, 19/2013, 55/2014 - dr. zakon, 93/2014 - dr. zakon, 121/2014, 6/2015 i 106/2015) javnom beležniku poverena javna ovlašćenja i polazeći od toga većina, bezmalo svi metodi tumačenja prava (logičko, sistematsko, uporedno-pravno, ciljno) upućivali bi na zaključak da javni beležnici jesu obveznici Zakona o slobodnom pristupu informacijama.\nMeđutim, takav zaključak se ipak ne može doneti, zbog načina na koji je artikulisan član 3. Zakona. Naime, zakon koristi termin "organizacija kojoj su poverena javna ovlašćenja", a javni beležnik je pojedinac, fizičko lice, stručnjak koga imenuje ministar, nema status pravnog lica, i naravno nije organizacija.\nPoverenik je na taj problem ukazivao još pre nekoliko godina, u vreme kad je fenomen fizičkih lica koja raspolažu javnim ovlašćenjima (javni beležnici, privatni izvršitelji) bio tek u nagoveštaju. Problem je trebalo da bude rešen još izmenama zakona koje su bile u skupštinskoj proceduri krajem 2012. godine. Nažalost, taj predlog zakona je povučen iz procedure i nikad nije vraćen.\nZbog navedenog Poverenik je u novembru 2014. uputio Narodnoj skupštini dopis u kome je sugerisao da eventualnim autentičnim tumačenjem ili, bolje, odgovarajućom izmenom zakona obezbedi da aktivnosti notara budu (razume se uz odgovarajuću zaštitu podataka o ličnosti koju obrađuju) predmet Zakona o slobodnom pristupu informacijama. Nažalost, Skupština je ignorisala tu inicijativu.\nU konkretnoj situaciji Poverenik smatra da je neophodno da Komora javnih beležnika, u skladu sa svojom zakonskom ulogom koja podrazumeva zaštitu ugleda profesije, kao i nadzor nad javnim beležnicima i staranje da savesno i zakonito obavljaju svoj posao preduzme sve što je potrebno radi otklanjanja mogućih sumnji i o tome obavesti javnost.\nIzvor: Vebsajt Poverenika, 02.03.2017.


ŠKODA FABIA Komfor\nPruža komfor i orjenataciju tokom manevara parkiranja a koristi kameru u ručici petih vrata. U kombinaciji sa ŠKODA infotainment radio i navigacionim uređajima, sistem koristi displej da prikaže putanju i orjentiše vozača.\nParkiranje FABIJE je jednostavno zbog izvanrednih manevarskih mogućnosti. Takođe, možete poručiti parking senzore koji mere udaljenost od bilo kakve prepreke.\nMeni “CAR” u uređajima Swing,Bolero i Amundsen dozvoljava vozaču da podesi određene funkcije asistenata, osvetljenja ili parking senzora.\nU FABIJU može biti ugrađen automatski sistem koji koristi senzor u držaču unutrašnjeg retrovizora i automatski aktivira brisače i podešava njihovu brzinu. Senzor svetla aktivira farove automatski na osnovu intenziteta spoljašnje svetlosti.